STATUA Tomasa DŽefersona, jednog od američkih očeva nacije, izneta je iz prostorija njujorške gradske uprave jer “podseća na robovlasništvo”.\nUpakovana u drveni sanduk, statua je posle gotovo dva veka, tačnije punih 187 godina, izneta kroz zadnja vrata gradske uprave i odneta u NJujorško društvo istoričara.\nKomisija koju je oformila gradska uprava NJujorka odlučila je da statua trećeg američkog predsednika bude uklonjena, pošto su pojedini gradski odbornici pokrenuli inicijativu jer je DŽeferson imao robove.\nStatua teška oko 400 kilograma upakovana je u stiropor i drveni sanduk kako ne bi bila oštećena, spuštena je sistemom dizalica niz stepenice i izneta na zadnja vrata, navodi „NJujork post“.\nStatua iz 1833. godine na kojoj je prikazan autor Deklaracije o nezavisnosti SAD, biće na trajnoj pozajmici u NJujorškom društvu istoričara, koje planira da ga smesti u ulazni deo svoje zgrade.\n-Uklanjanje spomenika bez javne rasprave je beskorisno. NJujorčani moraju da razgovaraju o onome što želimo da slavimo i zašto, kaže Erin Tompson, profesorka na DŽon DŽej koledžu za kriminologiju i pravosuđe i autorka knjige o uklanjanju spomenika u SAD u poslednjih godinu dana.\nOna kaže da uklanjanje DŽefersonove statue ne mora da znači kako su NJujorčani zaboravili ko je on, već može nešto da ih nauči o kontroverzi čoveka koji je u Deklaraciji nezavisnosti napisao kako su „svi ljudi stvoreni jednaki“, a istovremeno je bio vlasnik 600 robova.\nRepublikanska manjina u njujorškoj gradskoj upravi osudila je uklanjanje statue, nazivajući je „pokušajem da se skrajnu istorijske činjenice“, dok su demokrate iz kokusa Afroamerikanaca, Latinosa i Azijata, koje su pokrenule inicijativu za uklanjanje, navele da „DŽeferson ne predstavlja savremene vrednosti“.\nOriginalna bronzana statua, autora Pjer-Žan Davida, čija je kopija u holu njujorške gradske kuće već 187 godina, je i dalje u zgradi američkog Kongresa u Vašingtonu.\nPRIZEMLJEN NOV BAJDENOV HELIKOPTER: Vredi 200 miliona dolara ali nije operativan (VIDEO)\nGAZIO LJUDE KOLIMA NA BOŽIĆNOJ PARADI: Osumnjičeni umešan u više krivičnih dela\n22. 11. 2021. u 23:50\nNJujork robovlasnik SAD vesti Tomas DŽeferson


Stanje sigurnosti u Banja Luci je alarmantno - Index.ba\nStanje sigurnosti u Banja Luci je alarmantno\nSamo prije dva dana, povodom podnošenja krivične prijave protiv nepoznatog počinioca, zbog pokušaja ubistva novinara Vladimira Kovačevića, podsjetili smo vlasti Republike Srpske na pet nerješenih ubistava, koja su se dogodila u Republici Srpskoj u posljednje tri godine., saopšteno je iz NDP.\nU saopštenju su navedena sljedeća ubistva:\n– Nebojša Čubrilović ubijen u sačekuši u Banja Luci;\n– David Dragičević ubijen u Banja Luci\nNakon svega ovoga sinoć je u Banja Luci ubijena još jedna osoba u sačekuši i to lice inicijala D.O.\nAko tome dodamo i likvidaciju Rade Dojčinović, pod misterioznim okolnostima, u posljednje tri godine, likvidirano je, na mafijaški način, sedam osoba i izvršen jedan pokušaj ubistva.\nPodsjećamo da su se sva, izuzev jednog u Zvorniku, od sedam ubistava i jednog pokušaja ubistva, u posljednje tri godine, desila na širem području Banjaluke.\nOvoliki broj ubistava i pokušaja ubistava , od kojih su svi završili bez hapšenja i procesuiranja ubica, potvrđuje da je nivo bezbjednosti, na širem području Banjaluke, na najnižem nivou u posljednjih 20 godina.\nUpozoravamo da je za ovakvo stanje bezbjednosti najodgovorniji ministar i rukovodioci MUP-a Republike Srpske, Okružno tužilaštvo Banjaluka, kao i Specijalno tužilaštvo.\nOvaj broj nerazrješenih ubistava, u posljednje tri godine i sve češće likvidacije na ulicama Banjaluke, samo potvrđuju da je stanje opšte bezbjednosti u glavnom gradu Republike alarmantno.\nU svakoj normalnoj zemlji, poslije ovoliko nerješenih ubistava, kompletno rukovodstvo policije podnijelo bi ostavku i još jednom pozivamo ministra Lukača da to odmah i učini.\nPrethodni članakHrvatsku predsjednicu napao roj stršljenova na granici sa BiH\nNaredni članakGrađani se obratili zastupnicima: Zbog deponije Smiljevići smo prisiljeni da budemo zatvoreni u kućama, odgovorno je rukovodstvo KJKP “Rad”


Ulaz slobodan za Prolećni festival zdravlja - www.lobi-info.rs\nSuzana P. 26. marta 2019., 18:01 3.9k Views 1 Komentar\nČinjenica je da se najveći broj ljudi seti važnosti održavanja svog zdravlja tek kada ga izgube. Ipak, bez obzira na to, uvek se možemo vratiti na bolji, zdraviji put. U naredna dva dana i to besplatno svi zainteresovani imaće mogućnost da budu deo Prolećnog festivala zdravlja pod sloganom „Misli ranije, biraj zdravije“.\nPrvi prolećni festival zdravlja, održan u aprilu 2010. godine i bio je praćen akcijom „Uvedimo zdravstveno vaspitanje u osnovne škole“, ujedno, ovom prilikom sprovedena je i anketa o tome koliko naši građani žive zdravim načinom života.\nOve godine održaće se 19. Prolećni festival zdravlja, u Domu Vojske Srbije, 27. i 28. marta, od 10.00 do 20.00 časova, a ulaz je kako smo već naveli besplatan, tako da svi zainteresovani mogu doći.\nUčestvovaće domovi zdravlja, državne i privatne ordinacije, bolnice i apoteke, farmaceutske kuće, fitnes i banjski centri, udruženja pacijenata i svi oni koji se bave zdravom ishranom i kozmetikom.\nOvaj festival okupiće na jednom mestu sve one koji svojom uslugom, proizvodom ili znanjem mogu doprineti zdravijem i kvalitetnijem životu, a građani i predstavnici kompanija moći će da se upoznaju sa zdravstvenom ponudom naše zemlje.\nGrađani će moći da provere zdravlje, posavetuju se sa eminentnim stručnjacima, slušaju predavanja, vežbaju, degustriraju proizvode, nauče o prevenciji, važnosti hidratacije, racionalnoj upotrebi antibiotika, balansiranoj ishrani.\nProvera zdravstvenog stanja građana odnosi se na merenje pritiska, šećera u krvi, visine i težine, provera dioptrije i očnog pritiska, stanje minerala i vitamina u organizmu, ultrazvučni pregled, testiranja koja ukazuju na to da li postoji rizik da obole od dijabetesa, demencije, depresije i anksioznosti, a tu su i brojni drugi pregledi i savetovanja, kao i saveti o ishrani od nutricionista.\nZdravstveni radnici leve obale mogu iskoristiti besplatnu priliku da prisustvuju akreditovanim predavanjima i dobiju bodove za obnavljanje licence, a tu su i tribine za đake, radno aktivno stanovništvo i najstarije sugrađane.\nOd ovog festivala korist i zabavu mogu imati i najmlađi, jer je za mališane organizovan „Dečji kutak“ i „Bolnica za medvediće“, kao i „Apoteka za medvediće“, gde deca mogu da donesu omiljene igračke na „preglede“, da razgovaraju sa studentima medicine i razbiju strah od „belih mantila“.\nPrevencija je najbolja kada je održavanje zdravlja u pitanju, a edukacija tu ima veliki značaj, dok primena naučenog ima najveći. Iskoristite mogućnost, posetite ovaj festival i preuzmite odgovornost za svoje zdravlje i naravno čuvajte ga.\nPrethodna objava Rezultat jučerašnje akcije pošumljavanja u Borči\nSledeća objava Još jedna odlična predstava besplatno u CK „Vlada Divljan“\n1. aprila 2019. at 11:51 Copy Link of a Comment\nMoje poštovanje kako redakciji, ako se to tako zove, ovog sajta, a zatim poštovanje osnivačima festivala zdravlja. Međutim, sramota je što taj festival traje samo 2 dana, jer ima mnogo ljudi koji bi došli na neki od pregleda, ali nisu u stanju da stoje sat vremena u redu i čekaju da im se, npr izmeri šećer, ili slično. Kako bih zakazala ultrazvučni pregled, počev od 1. marta 2019. dva dana sam odlazila u 7 ujutro, a zatim u 12 sati, kao bih dobila termin za pregled. Trećeg dana u 7 ujutro su mi saopštili da neće biti termina do kraja marta. Na kraju sam otišla u privatnu ambulantu i obavila pregled. Na festivalu zdravlja imamo mogućnost da obavimo pojedine preglede, ali toliko nas mnogo ima zainteresovanih, pa su gužve i redovi ogromni, i svima nam presedne. Na državnom nivou osmišljen je zakon koji nas obavezuje na preventivne preglede, pod pretnjom kažnjavanja. Oduševljena sam idejom, pod uslovom da mi se obezbedi termin i da u tom terminu budem primljena na pregled, obzirom da je samoinicijativno zakazivanje nemoguća misija. Kad nam zdravstvo bude organizovano kao, npr u Švedskoj, zagovornik sam kažnjavanja ako se ne odazovem zakazanom pregledu.\nŠto se tiče autobuske linije 82 umesto 85, sasvim se slažem sa prvim komentarom na ovoj strani, ali molim vas, nemojte nam u 2019.-oj plasirati vesti iz 2016.-te. Takođe vas molim da nam manifestacije tipa pesničkih večeri, likovnih izložbi, festivala zdravlja, isl. najavljujete bar nedelju dana ranije, kako bismo mogli da organizujemo svoje obaveze i posetimo te manifestacije, a ne da sa tugom gledamo članak o tome kako je juče održana lepa izložba ili nešto drugo.\nDanas sam se baš raspisala. Srdačno vas pozdravljam!


Vesti online / Sport / Fudbal / Italijanski šampion i engleska elita jure Milenkovića\n15:36 >> 15:49h\nKako navodi engleski Miror, Totenhem je zainteresovan da Milenkovića dovede kao zamenu za Tobija Aldervejlda još u januraskom prelaznom roku. Vrlo važna karakteristika Milenkovićeve igre je mogućnost da pokrije više odbramenih pozicija, što bi ga činilo idealnom akvizicijom.\nItalijanski šampion Juventus je izašao sa konkretnom svotom od 30 miliona, dok su "Crveni đavoli" iz Mančestera svoje planove manifestovali kroz dolazak menadžera Žozea Murinja na suel Crne Gore i Srbije u Podgorici. Portugalac je naglasio pred meč da je Milenković među igračima koje je ciljano došao da isprati.\nZa dve godine u Fiorentini se ustalio u startnoj postavi Fiorentina, dva puta se upisao u strelce u italijanskom prvenstvu.


Vesti online / Vesti / Svet / Verovali ili ne: Makron na šminku potrošio 26.000 evra\nVerovali ili ne: Makron na šminku potrošio 26.000 evra\nFrancuski predsednik Emanuel Makron je tokom prva tri meseca na vlasti potrošio 26.000 evra na šminku, navela je kancelarija tog predsednika i najavila da se traži jeftinija alternativa.\nEmanuel Makron sa suprugom Brižit Tronje\nObjavivši izveštaj o ceni predsedničke šminke časopis "Poan" je izazvao oštre kritike na društvenim mrežama, iako su u sumu uračunati i troškovi i plata šminkera koji prati Makrona na svim televizijskim nastupima i u zemlji i inostranstvu.\nČasopis navodi da su Makronovi troškovi za šminku manji nego njegovog prethodnika Fransoa Olanda koji je stalno zaposlenog šminkera plaćao 10.000 evra mesečno.\nDojče vele: Makron - reformator, a ne mesija\nPredsednik Makron se suočava sa padom popularnosti nakon najava budžetskih rezova i reforme radnog prava i vreme u koje se pojavio izveštaj u časopisu mu ni malo ne prija.\nBivši predsednik Francuske\nFOTO Francuska "pre" i "posle" izbora: Emanuel Makron i njegovi prethodnici\nSVET Najveći šok u Francuskoj mogla bi da napravi jedna žena\nSVET Makron menja način predsednikovanja


Tadić i Sarajlija dogovorile koordinisan rad na predmetu o upotrebljivosti respiratora "Srebrene maline" na KCUS-u - BHRT\nTadić i Sarajlija dogovorile koordinisan rad na predmetu o upotrebljivosti respiratora “Srebrene maline” na KCUS-u\nSvjetlana Topalić, 05/04/2021\nGlavna tužiteljica Tužiteljstva BiH Gordana Tadić sa suradnicima sastala se se glavnom tužiteljicom Kantonalnog tužiteljstva Kantona Sarajevo Sabinom Sarajlijom i njezinom zamjenicom.\nNa sastanku je razgovarano o aktuelnim dešavanjima u proteklih nekoliko dana, povezanih sa respiratorima i liječnjem Kovid 19 pacijenata na KCUS, kao i daljim aktivnostima tužiteljskih i pravosudnih institucija.\nS obzirom da Tužiteljstvo BiH od ranije postupa u predmetu koji je otvoren prije podizanja optužnice u predmetu Novalić i dr., a koji se odnosi na pomoć počinitelju poslije počinjenog kaznenog djela od strane više osoba, Tužiteljstvo BiH je poduzimalo radnje i nastavlja rad u tom predmetu.\nKantonalno tužiteljstvo Kantona Sarajevo, na temelju medijskih objava, sukladno svojoj nadležnosti, formiralo je predmet koji se odnosi na pismo doktora sa KCUS o upotrebljivost respiratora u liječenju pacijenata u KCUS-u, teške posljedice po zdravlje i život pacijenata, kao i druge probleme u funkcioniranju tzv. Kovid odjela, u kojem će postupati u narednom periodu.\nNa sastanku je dogovoreno da će Tužiteljstvo BiH i Tužiteljstvo KS, u okviru navedenih predmeta, žurno djelovati koordiniranim aktivnostima, te razmjenjivati prikupljene informacije i dokaze, u cilju utvrđivanja svih činjenica i okolnosti pod kojima su respiratori ACM 812A stavljeni u funkciju i korišteni za liječnje pacijenata oboljelih od Kovid 19.\nTags\t#Afera "Respiratori"\t#Gordana Tadić\t#Sabina Sarajlija\nKremlj: Kretanje ruske armije ne predstavlja prijetnju


Pogled u nazad, pre koraka napred : Nova Iskra : Nova Iskra\nPogled u nazad, pre koraka napred\nNova Iskra predstavlja jedan u nizu razgovora o scenskom dizajnu u saradnji sa SCEN-om.\nNova Iskra sa zadovoljstvom najavljuje saradnju sa Centrom za scenski dizajn, arhitekturu i tehnologiju – SCEN pri Fakultetu tehničkih nauka u Novom Sadu, koja je nedavno ozvaničena potpisanim memorandumom o saradnji. Prve zajedničke projekte dve organizacije će predstaviti tokom jeseni 2016. godine, a tokom ove sezone zajednički realizuju pojedine programe, ovoga puta iz serijala razgovora o scenskom dizajnu.\nRazgovor pod nazivom Pogled u nazad, pre koraka napred: kako je odlučivao žiri Praškog kvadrijenala 2015 će voditi arhitektica Dragana Vilotić, kroz razgovor sa Radivojem Dinulovićem, arhitektom i scenografom. Razvoj scenskog dizajna u Srbiji je usko povezan sa radom SCEN-a kao i nastupima Srbije sa nacionalnim i studentskim postavkama na Praškom kvadrijenalu, što je i glavni fokus ovog razgovora. Praško kvadrijenale je manifestacija posvećena scenografiji, scenskom dizajnu, arhitekturi i prostoru u scenskoj umetnosti i predstavlja platformu na kojoj se svake četiri godine okuplja oko 5000 stvaralaca i izlaže svoje radove.\nNa poslednjem kvadrijenalu 2015. godine, Srbija je nagrađena zlatnom medaljom za pokretanje dijaloga.\nCelokupni koncept praškog kvadrijenala će biti posmatran iz ugla valorizacije umetničkog rada iz dva ugla – kroz zajedničku odluku u procesu žiriranja i kroz valorizaciju sopstvenog rada.\nSCEN – Centar za scenski dizajn, arhitekturu i tehnologiju, kao organizaciona jedinica u okviru tehničkih nauka Univerziteta u Novom Sadu, je nacionalni ogranak OISTAT-a u Srbiji. SCEN je formiran kao centar koji svojim naučnim, umetničkim i strukovnim projektima iz oblasti scenskog dizajna, pozorišne arhitekture i tehnologije, kao i pozorišta u najširem smislu te reči, želi da doprinese unapređenju ovih oblasti u Srbiji.\nDiplomirala je 2005. godine na Fakultetu tehničkih nauka u Novom Sadu, a od 2014. godine je doktorant na studijama scenskog dizajna na istom fakultetu. Od oktobra 2014. godine radi kao asistent na Departmanu za arhitekturu i urbanizam Fakulteta tehničkih nauka, na Katedri za umetnost primenjenu u arhitekturi, tehnici i dizajnu. Na Praškom kvadrijenalu (2015) bila je generalni direktor projekta nacionalnog nastupa Srbije.


Američki predsednik Donald Tramp (Foto: AP)\nPredsednik Sjedinjenih Država Donald Tramp izjavio, tokom obraćanja u Beloj kući, da lek Remdesivir, koji proizvodi kompanija Gilead, pokazuje dobre rezultate u borbi protiv koronavirusa.\nPredsednik Tramp rekao je da postoji nekoliko vrsta terapija koje bi uskoro mogle biti primenjene u suzbijanju pandemije – poput leka hidroksihlorokvina čija je primarna primena lečenje malarije.\nTakođe, ukazao je da je od Američke organizacije za hranu i lekove zatražio ubrzanje procedure kako bi se što pre razvile potrebne medicinske terapije.\n"Potrebno je da uklonimo sve barijere", poručio je Tramp u Beloj kući. On je dodao i da bi SAD mogle početi da koriste krstareće brodove, uz postojeće vojne, ukoliko bude bilo potrebno više bolničkih kreveta.\nUpitan o mogućim upozorenjima u vezi sa putovanjima unutar SAD-a - Tramp je odgovorio da će to biti tema razgovora u Stejt departmentu kasnije tokom dana.\nAmerički predsednik ukazao je i da je iskazano mnoštvo dobre volje u pregovorima o zakonu koji bi trebalo da olakša ekonomske posledice globalne epidemije koronavirusa. Istakao je, međutim, da će možda biti potrebno zatražiti dodatna sredstva od Kongresa, u zavisnosti od toga kako se virus bude širio. Prema dosadašnjim informacijama kao pomoć u borbi protiv koronavirusa u američkoj javnosti govorilo se o sumi od hiljadu milijardi dolara.\nPrema Trampovim rečima - Sjedinjene Države će pomoći aviokompanijama, kruzer kompanijama i hotelskoj industriji.\n"Kada bude bio pravi trenutak umešaćemo se u spor koji je aktuelan na tržištu naftnih derivata", rekao je američki predsednik.\nDonald Tramp je rekao i da je sa liderima G7, grupom najrazvijenjih zemalja sveta, razgovarao omogućem odlaganju Olimpijskih igara čiji je početak planiran krajem jula, ali da o tome još nije doneta nikakva odluka.


Fortuna esports najavila EBL ligu od 120.000€ - Guerilla Method\nFortuna esports najavila EBL ligu od 120.000€\nFortuna esports, organizacija koja je do sada bila poznata kao jedini legitimni organizator League of Legends takmičenja u Srbiji, danas je najavila nove lige sa nagradnim fondom od neverovatnih 120.000€!\nPosle uspešne tri sezone LOL lige odlučili su da prošire svoju ponudu uz pomoć United Media grupacije. Pored do sada postojeće LOL lige, najvljena je i CSGO liga koja će imati 8 pozvanih ekipa i to iz Srbije, Rumunije, Hrvatske, Slovenije, Mađarske, Bugarske, Bosne i Hercegovine, Makedonije, Crne Gore i Grčke.\nFormat takmičenja će biti round-robin(jednom – svako sa svakim) i onda playoff i playout. Najbolje 4 ekipe će se kroz single eliminaciju takcmičiti za osvajanje lige, dok će najlošije 2 ekipe igrati playout za jedno mesto koje obezbeđuje igranje u ligi i sledeće sezone.\nTakmičenje će početi u Septembru 2017 godine, a završiti u Novembru 2018.\nIako smo do sada viđali lige ovih formata i količine zemalja učesnika, Fortuna je donela nešto sasvim novo. Nagradni fond koji je do sada bio mizeran u onosu na evropske/svetske lige/turnire će biti pravo osvezenje za esport scene zemanja učesnika koji iznosi neverovatnih 120.000 evra!\nPrevious articlePGL Major Krakow svi rezultati i iznenađenja – Dan 1\nNext articleObjavljene grupe za DreamHack Atlanta


institucije - Dnevni list Danas\nPočetna » institucije\nMacanović: Pad broja prijava silovanja ukazuje na pad poverenja u institucije\nVanja Macanović iz Autonomnog ženskog centra (AŽC) izjavila je da je ta nevladina organizacija analizirala broj prijavljenih silovanja sa preko 200, koliko je zabeleženo 2000. godine, pao na 74 i da to ukazuje na pad poverenja u institucije.\nPiše: Beta 31. 1. 2021.\nPredatore prijaviti institucijama, ne društvenim mrežama\nGlumica Milena Radulović juče je saslušana u Višem tužilaštvu povodom prijave za silovanje koju je podnela protiv svog nekadašnjeg nastavnika glume Miroslava Mike Aleksića, a danas će biti saslušana Iva Ilinčić, koja je takođe prijavila Aleksića za seksualno uznemiravanje.\nPiše: Katarina Živanović 21. 1. 2021.\nSličnosti i razlike postizborne krize u Americi i Srbiji\nPostizborna neizvesnost u Sjedinjenim Američkim Državama za veći deo upućene javnosti nije iznenađenje, ali su dešavanja u izbornoj noći u Americi ponekog podsetila na izborna dešavanja u Srbiji.\nPiše: Lidija Valtner - Aleksandra Popović 5. 11. 2020.\nBakić: Institucije sistema se ne poštuju jer Vučić ne razmišlja državnički\nSociolog Jovo Bakić, profesor Filozofskog fakulteta u Beogradu, rekao je danas agenciji Beta da predsednik Srbije zaobilazi institucije sistema zato što je lična volja jednog autoritarca odnela prevagu nad državničkim razmišljanjem.\nPiše: Beta 13. 9. 2020.\nU sistem obrazovanja u Crnoj Gori veruje 52 odsto ispitanika, u Srpsku pravoslavnu crkvu 46,4, a zdravstveni sistem 43,4 odsto, pokazalo je istraživanje Centra za demokratiju i ljudska prava (CEDEM), a Marko Pejović iz tog centra kaže da se prvi put može govoriti o istorijskom minimumu poverenja u institucije.\nVlada SAD je ponosna na kontinuirano partnerstvo sa institucijama civilnog društva u Srbiji koje igra važnu ulogu u nalaženju rešenja koja će zemlji doneti više demokratije i stabilnosti, objavila je danas na Tviteru Ambasada SAD u Beogradu.\nPiše: Beta 5. 8. 2020.\nPredsednik Nezavisnog društva novinara Vojvodine Norbert Šinković izjavio je danas da institucije u Srbiji od početka epidemije vode „diletantsku komunikaciju prema novinarima i građanima“ i da ne razumeju novinarski posao.\nPiše: Beta 26. 7. 2020.\nIzveštaj Evropske komisije o napretku Srbije u evropskim integracijama ove godine će zbog pandemije korona virusa kasniti i biće objavljen tek na jesen, potvrdio je komesar za proširenje Oliver Varhelji.\nPiše: Nataša Bogović 14. 6. 2020.\nDonete preporuke za organizovanje rada u javnim upravama i državnim institucijama\nMinistarstvo državne uprave i lokalne samouprave donelo je danas Preporuku za organizovanje rada u javnim upravama i državnim institucijama, a na osnovu Uredbe o organizovanju rada poslodavaca za vreme vanrednog stanja, koju je usvojila Vlada Srbije, kao i na osnovu mera prevencije širenja zaraze COVID19 virusom.\nStupila na snagu odluka Ustavnog suda BiH zbog koje je blokiran rad državnih institucija\nOdluka Ustavnom suda BiH o poljoprivrednom zemljištu danas je stupila na snagu, nakon što je juče objavljena u Službenom listu BiH.\nPiše: Beta 7. 3. 2020.\nSamo jake institucije sprečavaju odlazak mladih\nOgromne emigracije mladog i obrazovanog stanovništva u razvijene zemlje Zapadne Evrope predstavljaće u narednoj deceniji možda i najveći ekonomski i fiskalni problem većine zemalja Centralne i Istočne Evrope (CIE) uključujući i Srbiju.\nPiše: Miloš Obradović 2. 3. 2020.\nSve više građana zbog nepoverenja u institucije ne bi prijavilo korupciju\nBroj građana Srbije koji ne bi prijavili korupciju zbog straha od posledica i nepoverenja u nadležne institucije značajno je porastao u odnosu na prethodnu godinu, pokazuju danas objavljeni rezultati istraživanja „Javno mnjenje i korupcija“ koje je sprovela Posmatračka misija CRTA.\nTrećina ispitanika smatra da se u Srbiji poštuju ljudska prava\nDa se u Srbiji delimično ili uopšte ne poštuju ljudska prava stav je 63 odsto ispitanika. Njih 72 odsto nije znalo da navede nezavisnu instituciju koja se bavi zaštitom ljuudskih prava, dok više od trećine ispitanih nema poverenja u njih.\nPiše: Dragana Jovanović 9. 12. 2019.\nObradović: Naš cilj nije nasilje već vraćanje otetih institucija\nLider Dveri Boško Obradović izjavio je danas da cilj učesnika u protestu „Jedan od pet miliona“ nije nasilje, već „vraćanje otete države i institucija narodu“.\nPiše: FoNet 8. 12. 2019.\nGojković: Sve institucije treba da pojačaju aktivnosti na suzbijanju nasilja\nPredsednice Skupštine Srbije Maje Gojković izjavila je danas da je neophodno da sve institucije pojačaju aktivnosti na suzbijanju nasilja, podršci žrtvama i ohrabrivanju žrtava da nasilje i nasilnike prijave.\nPiše: Beta 25. 11. 2019.


Od 7. septembra zabranjena muzika u baštama posle 22 sata - EMBARGO 011\nU utorak, 7. septembra, stupa na snagu odluka Skupštine grada Beograda na osnovu koje muzika ne sme da se emituje u baštama radnim danima posle 22 sata, a petkom i subotom posle 23 sata, izjavio je danas zamenik gradonačelnika Goran Vesić.\nNaveo je da se ova odluka ne odnosi na Skadarliju gde je dozvoljena samo akustična muzika, Adu ciganliju i priobalje.\n„Što se tiče Ade ciganlije i priobalja, čekamo novi Zakon o buci koji treba da bude usvojen narednih meseci. Tada ćemo dobiti široka ovlašćenja kada je u pitanju zaštita od buke, odnosno naši komunalni milicioneri će moći da mere buku na licu mesta, zatvaraju lokale, oduzimaju sredstva sa kojih se emituje muzika tako da je moja poruka svima da se što pre prilagode i sprovedu mere zaštite od buke“, rekao je Vesić.\nVesić je poručio da dok god on bude u Gradu neće dozvoliti da neko maltretira ljude, pušta muziku i misli da je „veliki biznismen i mnogo pametan zato što celu noć pušta muziku i niko od toga ne može da spava“.\nDodao je da ugostitelji treba da rade, ali da sa druge strane moraju da poštuju privatnost drugih ljudi.\n„Mi ćemo u nedelju i ponedeljak obići sve restorane na teritoriji grada Beograda na koje se odnosi odluka, obavestiti ih da u utorak stupa na snagu odluka tako da ćemo od utorka biti veoma rigorozni kada je to u pitanju i moja molba je da se prilagode ovoj odluci – da rade, ali da poštuju ljude u blizini čijih zgrada imaju svoje ugostiteljske objekte“, zaključio je Vesić.\nZavršni radovi na skveru\nVesić: Krenula izgradnja vrtića u Bariču, počeo da radi novi vrtić u Belom polju\nLejlandom oko Beogradske tvrđave


Da li mi je potreban jezički paket ili jezički interfejs paket? - Excel\nDa li mi je potreban jezički paket ili jezički interfejs paket?Evo opštih informacija o tome šta su jezički paket i jezički interfejs paket (LIP). Za specifičnija pitanja o tome kad da ih koristite, pogledajte dolenavedene tabele.\nJezički interfejs paketi (LIP) omogućavaju da promenite jezik prikaza za programe Excel, OneNote, Outlook, PowerPoint i Word, kao i da koristite rečnik i neke alatke za proveru na jeziku LIP paketa. Dostupne alatke razlikuju se od jezika do jezika, ali u najmanju ruku obuhvataju rečnik za proveru pravopisa koji je moguće koristiti zajedno sa instaliranom verzijom Office programa. LIP paketi mogu se besplatno preuzeti sa veb stranice Preuzimanja Office jezičkih interfejs paketa (LIP).Jezički paketi\nVrh straniceJezički interfejs paketi


Svetska nedelja dojenja: „Neka i mame koje rade doje“ | RTK\nU našoj zemlji za datum obeležavanja Svetske nedelje dojenja izabrana je 40. nedelja u godini zato što trudnoća traje 40 nedelja. Ove godine Svetska nedelja dojenja na nacionalnom nivou u Srbiji se obeležava od 5. do 11. oktobra pod motom .\nOva akcija od strane Svetske alijanse za dojenje posvećenja je globalnoj akciji za podršku ženama koje doje svoju decu na radnom mestu. Ma gde radila, majci koja doji svoju bebu, potrebno je da ima mogućnost i podršku radne okoline.\nObeležavanjem Svetske nedelje dojenja podiže se svest o značaju dojenja za rast i razvoj najmlađih, a pruža se podrška majkama koje su prepoznale važnost dojenja i izabrale ovaj način ishrane za svoje potomstvo.\nPrethodno : Međunarodna izložba pasa svih rasa u Kruševcu\nSledeće : Aktivnosti kruševačke Agencije za regionalni razvoj\n„Čuvaj sebe, misli na druge“: Ograničenja u Zakonu o saobraćaju za mlade vozače


Mihajlović: Kompliment je ako me Dačić ne bi podržao – NovostiDana.rs\nMihajlović: Kompliment je ako me Dačić ne bi podržao\nBEOGRAD – Potpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, poručila je večeras lideru SPS-a Ivici Dačiću, na njegovu opasku da je ne bi podržao na predsedničkim izborima, da veći kompliment od toga nije mogla da dobije.\n„Veći kompliment od toga da me ne bi podržao nisam mogla da dobijem od svog kolege Ivice Dačića. U suprotnom, ozbiljno bih se zapitala gde grešim i šta to toliko loše radim, kada bih u bilo čemu zaslužila podršku Ivice Dačića“, navela je Mihajlovićeva u pisanom odgovoru.\n„A Dačić i SPS su poslednji na svetu koji će se pitati ko će da bude kandidat SNS za predsednika“, navela je Mihajlovićeva,\nOna kaže da „razume nervozu i ljutnju kolege Dačića, jer period kroz koji prolazi njegova stranka nije nimalo lak, ali mu to svakako ne daje za pravo da svoju nervozu leči na SNS i meni“.\n„Dačićevo ponašanje najbolje govori kako bi se SPS ponašao prema Srpskoj naprednoj stranci da su političke prilike u Srbiji drugačije, da su oni najveća stranka, a mi partner bez kojeg se može. Sigurno ne bi bili ovako tolerantni i uviđajni kao SNS“, navela je Mihajlovićeva, saopšteno je iz njegog kabineta.\nPovezanoDačić, gradovi, Mihajlović, novosti online, sns, SPS, vesti\nDačić odgovorio Mihajlović: SPS odlučuje o podršci


Vučić o Kosovu: Ne zalažemo se za zamrznuti konflikt i ne pristajemo na poniženje ništa za sve – Srce Srbije\nVučić o Kosovu: Ne zalažemo se za zamrznuti konflikt i ne pristajemo na poniženje ništa za sve\nNe zalažemo se za zamrznuti konflikt. Zalažemo se za kompromis, tražimo, želimo kompromis, ali ne pristajemo na poniženje. Na Ništa za sve Srbija ne sme da pristane i to su bili moji zahtevi mandataru, i ljudima koji predstavljaju skupštinsku većinu“, saopštio je večeras Aleksandar Vučić. A mandatar za sastav nove vlade je Ana Brnabić. U centru pažnje, pored tri cilja o kojima vlada treba da brine – ekonomiji, zdravstvu i Kosovu, odnosno bezbednosti, mora da bude i običan čovek.\nPosle stotinjak dana, Srbija je saznala večeras da je Ana Brnabić ponovo kandidatkinja za novog premijera.\nNakon sastanka predsedništva SNS, koja ima apsolutnu dominaciju u srpskom parlamentu, srpski predsednik Aleksandar Vučić, na konferenciji za medije upravo je saopštio šta od nove vlade očekuje, ali i kakvi se ciljevi pred Srbiju postavljaju.\nTri su osnovna cilja i to u okviru političkog programa sa kojim se Srbija „diči“, a to je da je suverena zemlja, nalazi se na putu ka EU i čuvaće prijateljstvo sa Rusijom, Kinom, ali „gradiće sve bolje odnose sa SAD“:\nda se podigne ekonomska snaga Srbije\nočuvanje bezbednosnog sistema: „sačuvati mir i stabilnost“\nGovoreći o trećem cilju, u obrazloženju je kao uvod naveo primer sukoba „samo preko noći“ u Nagornjo Karabahu, posle „30 godina zamrznutog konflikta“.\n„Mi ne želimo da se to dogodi nama, mi ne želimo da bilo kada na bilo koji način budemo iznenađeni i zato ćemo da čuvamo mir i zato se ne zalažemo za zamrznuti konflikt, već želimo komromisno rešenje naših problema koje imamo sa Albancima i koje oni imaju sa nama“, kazao je Vučić, dodajući da upravo zato toliko insistiraju na procesu koji se održava pod pokroviteljstvom EU.\nPonovio je da se najveći pritisci očekuju oko Kosova i Metohije – to da se Srbija primora da prizna Kosovo a da ne dobije ništa ili gotovo ništa za uzvrat.\nSrbija mora da brine za život dece, čiji su životi u prethodnim danima bili opet ugroženi i to je jedan od tri izazova za Srbiju, pored brige za zdravstvo, i održavanja dobrog ekonomskog ritma u vreme zatvorenih granica, i pokušaja da Srbija bude „jedna od najuspešnijih ekonomskih zeamalja u Evropi“, kazao je predsednik.\nZato će predsednikov posao biti da ukaže mandataru na to da u politici koju bude Srbija vodila, ima ta tri cilja.\nU subotu je najavio nešto neviđeno – najveću vojnu vežbu koju je Srbija ikada izvela.\n„Sve što puca ka vazduhu u vazduhu, na zemlji imaćemo u subotu…“ , najavio je predsednik.\nČlanak Vučić o Kosovu: Ne zalažemo se za zamrznuti konflikt i ne pristajemo na poniženje ništa za sve se pojavljuje prvo na KoSSev.


Dizajn doma - Interijer doma, namjestaj, arhitektura - INTERESANTNA KUĆA SPOJENA MOSTOVIMA- artbisk.ru\nINTERESANTNA KUĆA SPOJENA MOSTOVIMA\nKuća Bridge predstavlja kompoziciju napravljenu od četiri samostalne građevine povezane s tri staklena mosta.\nForma mostova djeluje kao naprava koja dozvoljava pejzažu i zemljinim karakteristikama teći izravno i neometano ispod same kuće. Na mjestu gdje nagib ove lokacije postupno pada, kosi krov počinje se uzdizati uokvirujući poglede koji se većinom prema istoku i Martis dolini, smještenoj ispod Carson Renga, omogućavajući da se time svakodnevni zalasci sunca beskrajno reflektiraju sa planinskih površina.\nKonstrukcija kuće premošćuje prirodnu topografiju, umjesto da se u nju uključuje, pružajući njenim stanovnicima mogućnost uživanja u izravnoj povezanosti s prirodnim tijekom i životom geografije iz okruženja. 14 metara široka glavna soba posjeduje klizeća, staklena vrata, koja je spajaju s vanjskom terasom istih dimenzija, stvarajući ujedinjeni unutarnji i vanjski životni prostor koji se nalazi visoko među drvećem.\nMaterijali korišteni prilikom izgradnje su birani prema njihovoj izdržljivosti, ali prije svega podesnosti prema prirodnim ljepotama Siera Nevade i prostranstva koje okružuje božanstveno jezero Tahoe.\nPročitaj sljedeći tekst: LIJEPE PIRAMIDE ZA UŽIVANJA


Kvalifikacije za Svetski kup: Italija juri golove! - Meridianbet Vesti\nSve što Italija treba da uradi na torinskom Olimpiku protiv Makedonije da bi osigurala baraž za Svetski kup, je da osvoji najmanje bod, ali je malo verovatno da će se selektor Ventura zadovoljiti bilo čime, osim ubedljivom pobedom u ovom susretu.\nBez obzira što je u prvom okršaju Italija do pobede protiv tada upornih Makedonaca stigla tek pogotkom Ćira Imobilea u 92. minutu, razlika u klasi između ove dve selekcije je ipak velika, da bi se prognoziralo išta drugo.\nAzuri su naravno, svesni da će Španija kao veliki favorit, takođe teško propustiti priliku da napuni mreže Albanije i Izraela u onoj meri koliko to bude bilo potrebno da ostane na prvom mestu na tabeli grupe G, ali to ih neće sprečiti da oni obave svoj deo posla, jer se u fudbalu nikad ne zna do samog kraja.\nIzbegavanje neugodnog baraža je uvek poželjna situacija, mada je Italija porazom od Španije 3:0, sebe dovela u takav položaj da će ga ovom prilikom teško izbeći. Četvorostruki svetski šampion će verovatno u plej-ofu biti favorit, međutim to je nedovoljno za javnost koja očekuje nadoknadu za loše rezultate na prethodna dva mundijala na kojima su Azuri zabeležili samo jednu pobedu (2014. protiv Engleske 2:1). Da podsetimo da je Italija u istoriji Svetskog kupa, propustila samo onaj održan u Švedskoj 1958. godine!\nĆiro Imobile bi ponovo mogao da bude igrač oko koga se sve vrti – u Laciju od početka sezone igra u izvanrednoj formi i postigao je 13 golova na deset takmičarskih utakmica! Njegova igra će tim biti važnija jer zbog povrede u sastavu nema Andree Belotija. Ventura ima određene probleme i sa fudbalerima sredine terena jer iz istog razloga neće igrati Danijele De Rosi, Marko Verati i Lorenco Pelegrini, zbog čega je selektor pod zastavu pozvao Nikolu Barelea, Brajana Kristantea i Roberta Galjardinija.\nTakva situacija može da se ispostavi kao dobra prilika da Ventura isproba neka druga rešenja i možda proba sa nekim drugim sistemom u odnosu na prethodne mečeve u kojima je često istovremeno koristio po trojicu ili čak četvoricu napadača.\nSelektor Makedonije Igor Angelovski računa na sve fudbalere osim na Ristevskog koji ima višak žutih kartona. Napad će predvoditi dvojac sa Apenina: Goran Pandev, veteran koji igra u Đenovi i Ilija Nestorovski koji nastupa za Palermo, koji će gledati da što više zagorčaju život odbrani Azura. Od ukupno sedam golova koliko je Italija primila u dosadašnjem toku kvalifikacija, Makedonija je odgovorna za dva.\nMožda i najvažniji podatak pred ovu utakmicu je da Azuri na svom terenu nikada nisu izgubili kvalifikacioni susret! Na pet poslednjih mreža Bufona je mirovala, pa će bez obzira na želje Makedonaca, tako biti i sada – dakle, pobeda domaćina sa nulom, a Meridianbet kvote za tačan rezultat možete naći ovde.\n7.6.2017. Međunarodni fudbal: Italija potapa Urugvaj na Azurnoj obali?\nTags:baraž, Ćiro Imobile, favorit, Goran Pandev, Italija, kvalifikacije, kvote, Makedonija, Meridianbet, Španija, Svetski kup\nNadal i Dimitrov u polufinalu Pekinga!


Pronađite pomoć za greške pri aktivaciji u operativnom sistemu Windows - Windows Help\nPronađite pomoć za greške pri aktivaciji u operativnom sistemu Windows\nImate problema pri aktivaciji operativnog sistema Windows 10? Isprobajte ove korake da biste otklonili greške pri aktivaciji:\nPotvrdite da je vaš uređaj ažuriran i da radi pod operativnim sistemom Windows 10 (u verziji 1607 ili novijoj). Saznajte kako da ažurirate Windows 10.\nKoristite alatku za rešavanje problema sa aktivacijom da biste otklonili jednostavne greške. Potražite više detalja u uputstvima u nastavku.\nAko i dalje vidite ovu grešku, proverite listu kodova grešaka u nastavku, a zatim sledite korake kako biste rešili problem.\nUverite se da se greška nije promenila. Ponekad kada pokrenete alatku za rešavanje problema sa aktivacijom ili pokušate da obavite aktivaciju, kôd greške i poruka o grešci se mogu promeniti. Ako se kôd greške promenio, potražite novi kôd u nastavku i sledite preporučene korake.\nViše informacija potražite u članku Aktivacija u operativnom sistemu Windows 10.\nDa biste saznali više o aktiviranju u operativnom sistemu Windows 7 ili Windows 8.1, pogledajte Aktivacija operativnog sistema Windows 7 ili Windows 8.1.\nAko koristite Windows 10 (u verziji 1607 ili novijoj), alatka za rešavanje problema sa aktivacijom možda će moći da vam pomogne da ponovo aktivirate Windows ako ste nedavno napravili značajnu hardversku izmenu (kao što je zamena matične ploče) ili ako ste ponovo instalirali Windows.\nDa biste koristili alatku za rešavanje problema, izaberite dugme Start , izaberite stavke Postavke > Ažuriranje i bezbednost > Aktivacija , a zatim izaberite stavku Rešavanje problema.\nMorate da budete administrator da biste koristili ovu opciju. Više informacija o alatki za rešavanje problema potražite u članku Korišćenje alatke za rešavanje problema sa aktivacijom.\nOtklanjanje najčešćih grešaka\nAko alatka za rešavanje problema sa aktivacijom ne može da otkloni problem, možete da pokušate da ga otklonite sami. Slede neke od najčešćih grešaka pri aktivaciji u operativnom sistemu Windows 10 zajedno sa rešenjima za njihovo ispravljanje.\nAko ste obavili besplatnu nadogradnju na Windows 10, a računar nije aktiviran, proverite da li koristite najnoviju verziju operativnog sistema Windows 10. Poboljšali smo aktivaciju i rešavanje problema grešaka pri aktivaciji. Više informacija o tome kako da ažurirate Windows potražite u članku Windows Update: najčešća pitanja.\nZa više informacija o tome kako funkcioniše aktivacija u operativnom sistemu Windows 10, pogledajte članak Aktivacija u operativnom sistemu Windows 10.\nZa više informacija o tome kako da aktivirate operativni sistem Windows 7 ili Windows 8.1, uključujući i o tome kako to da uradite pomoću telefona, pogledajte članak Aktivacija operativnog sistema Windows 7 ili Windows 8.1.\nAko vidite kôd greške 0x803F7001, to znači da na računaru nije pronađena važeća Windows 10 licenca za aktiviranje operativnog sistema Windows. Evo kako da aktivirate Windows:\nAko imate važeću šifru proizvoda, izaberite stavku Promeni šifru proizvoda, pa unesite šifru proizvoda koja sadrži 25 znakova. Ako nemate važeću šifru proizvoda, izaberite vezu Idi u prodavnicu Microsoft Store i sledite uputstva za kupovinu digitalne licence za operativni sistem Windows.\nZa više informacija o tome kako da rešite kôd greške 0x803F7001, pogledajte Popravka greške 0x803F7001 u aktivaciji OS Windows 10.\nOva greška znači da nismo pronašli važeću licencu operativnog sistema Windows na računaru.\nMorate da koristite važeću šifru proizvoda da biste aktivirali Windows. Šifra proizvoda bi trebalo da se nalazi u e-poruci sa potvrdom koju ste primili nakon kupovine operativnog sistema Windows, da bude sadržana u pakovanju koje ste dobili uz računar ili navedena na certifikatu o autentičnosti (COA) koji je prikačen za poleđinu ili dno računara.\nIzaberite stavku Promeni šifru proizvoda, a zatim otkucajte šifru proizvoda od 25 znakova.\nAko ste nedavno napravili značajnije hardverske promene na uređaju, kao što je zamena matične ploče, pokrenite alatku za rešavanje problema sa aktivacijom operativnog sistema Windows koja se nalazi na stranici sa postavkama aktivacije. Imajte na umu da će od vas možda biti zatraženo da ponovite proces aktivacije.\nZa više informacija o tome kako da aktivirate operativni sistem Windows 7 ili Windows 8.1, pogledajte članak Aktivacija operativnog sistema Windows 7 ili Windows 8.1.\n0xC004C060, 0xC004C4A2, 0xC004C4A2, 0x803FA067L, 0xC004C001, 0xC004C004, 0xC004F004, 0xC004C007, 0xC004F005, 0xC004C00F, 0xC004C010, 0xC004C00E, 0xC004C4A4, 0xC004C4A5, 0xC004B001, 0xC004F010 i 0xC004F050\nRazlozi zbog kojih možete videti ove greške:\nUneli ste šifru proizvoda koja ne može da se koristi za aktiviranje operativnog sistema Windows. Unesite drugu šifru proizvoda ili kupite novu šifru proizvoda.\nObavili ste nadogradnju na Windows 10, ali su serveri za aktivaciju bili zauzeti. Ako ste nadogradili aktivirani primerak operativnog sistema Windows 7 ili Windows 8.1, vaš primerak operativnog sistema Windows 10 će biti automatski aktiviran ili možete da sačekate malo i tada izaberete opciju Aktiviraj. Ako i dalje imate problema sa aktivacijom, obratite se korisničkoj podršci.\nObavili ste nadogradnju na Windows 10 koristeći ponudu za besplatnu nadogradnju, ali Windows 10 nije aktiviran nakon ponovne instalacije. Vaš primerak operativnog sistema Windows 10 bi trebalo automatski da bude aktivirana ukoliko niste obavili značajne hardverske izmene na uređaju (kao što je zamena matične ploče). Ako i dalje imate problema sa aktivacijom, obratite se korisničkoj podršci.\nMožete da vidite ovu grešku jer je Windows 10 šifra proizvoda koju ste uneli nevažeća. Šifre proizvoda su jedinstvene – dodeljene određenom korisniku za instaliranje na jednom računaru. Ako je šifra korišćena (ili je bilo pokušaja da se koristi) na više računara, ona je označena kao nevažeća. Za aktivaciju operativnog sistema Windows, moraćete da navedete drugu šifru proizvoda za Windows koja je jedinstvena za računar.\nAko ste kupili računar od prodavca OS Windows 10 i očekivali važeću šifru, obratite se prodavcu. Ako ste računar kupili sa unapred instaliranim operativnim sistemom Windows 10 i ako ste dobili ovu grešku aktivacije nakon uključivanja prvi put, obratite se proizvođaču računara.\nAko se vaš utisak pri radu sa računarom razlikuje od onih navedenih u prethodnom tekstu, pokušajte sledeće:\nPokrenite alatku za rešavanje problema u OS Windows 10: Izaberite dugmeStart , a zatim izaberite Postavke > Ažuriranje i bezbednost > Aktivacija , a zatim izaberite Rešavanje problema.\nProverite da li imate papir sa šifrom proizvoda od 25 znakova za Windows koju možete d unesete da biste aktivirali Windows 10.\nAko ste nedavno popravljali svoj računar kod nezavisnog servisera, obratite mu se da biste videli da li popravke zahtevaju novu licencu za Windows 10.\nAko računar je nov i nikada nije aktiviran, obratite se proizvođaču računara.\nMožete da vidite ovu grešku ako ste uneli nevažeću šifru proizvoda ili šifru proizvoda za različitu verziju operativnog sistema Windows.\nUnesite važeću šifru proizvoda koja se podudara sa verzijom i izdanjem operativnog sistema Windows 10 koji je instaliran na vašem uređaju.\nAko je Windows instaliran na uređaju koji se povezuje sa Key Management Service (KMS) serverom, obratite se korisničkoj podršci u svojoj organizaciji za više informacija o tome kako da aktivirate Windows.\nMožete da vidite ovu grešku ako ste uneli šifru proizvoda za drugačije izdanje operativnog sistema Windows od izdanja instaliranog na uređaju. Ovu grešku ćete možda videti i ako ste ranije obavili nadogradnju na Windows 10, ali se trenutno izdanje operativnog sistema Windows koje je instalirano na vašem uređaju ne podudara sa izdanjem za koje imate digitalnu licencu.\nMožete da unesete važeću šifru proizvoda koja se podudara sa izdanjem operativnog sistema Windows koje je instalirano na vašem uređaju ili da ponovo instalirate izdanje operativnog sistema Windows 10 koje se podudara sa vašom digitalnom licencom.\nAko vaš uređaj koristi operativni sistem Windows 10 (u verziji 1607 ili novijoj), alatka za rešavanje problema sa aktivacijom može da vam pomogne da instalirate odgovarajuće izdanje operativnog sistema Windows na uređaj. Više informacija potražite u članku Korišćenje alatke za rešavanje problema sa aktivacijom.\nKôd 0xC004E016, 0xC004F210\nOvu grešku možete da vidite ako ste uneli šifru proizvoda za različitu verziju ili izdanje operativnog sistema Windows. Na primer, šifra proizvoda za Enterprise izdanje operativnog sistema Windows 10 ne može da se koristiti za aktivaciju izdanja Windows 10 Home ili Windows 10 Core.\nUnesite šifru proizvoda koja se podudara sa verzijom i izdanjem operativnog sistema Windows instaliranim na uređaju ili kupite novi primerak operativnog sistema Windows u prodavnici Microsoft Store.\nMožda ćete videti ovu grešku ako niste povezani sa internetom ili ako postavke zaštitnog zida sprečavaju odvijanje procesa aktivacije operativnog sistema Windows na mreži.\nUverite se da ste povezani sa internetom i da zaštitni zid ne blokira aktivaciju operativnog sistema Windows. Ako i dalje imate problema, probajte da aktivirate Windows putem telefona.\nOtkucajte SLUI 04 u polje za pretragu na traci zadataka, izaberite stavku SLUI 04, a zatim pratite uputstva na ekranu da biste aktivirali Windows.\nAko koristite Windows 10 Pro EDU ili Windows 10 Pro for Workstations, morate da aktivirate Windows preko interneta, jer aktivaciju putem telefona i SLUI 04 ne možete da koristite. Saznajte više\n0xC004E028 Možda ćete videti ovu grešku ako pokušate da aktivirate uređaj koji je već u procesu aktivacije. Vaš uređaj bi trebalo da se aktivira nakon obrade prvog zahteva.\n0x8007267C Možda ćete videti ovu grešku ako niste povezani sa internetom ili ako je server za aktivaciju privremeno nedostupan. Uverite se da ste povezani sa internetom i da zaštitni zid ne blokira aktivaciju operativnog sistema Windows.\nKôd 0xD0000272, 0xC0000272, 0xc004C012, 0xC004C013, 0xC004C014 Ako je server za aktivaciju privremeno nedostupan, vaša kopija operativnog sistema Windows će automatski biti aktivirana čim se usluga vrati na mrežu.\nKôd 0xC004C008, 0xC004C770, 0x803FA071\nMožda ćete videti ovu grešku ako je šifra proizvoda već iskorišćena na drugom računaru ili ako se koristi na više računara nego što dozvoljavaju uslovi licenciranja za Microsoft softver. Da biste rešili problem, kupite šifru proizvoda za svaki računar da biste aktivirali operativni sistem Windows na njima.\nAko koristite Windows 10, možete da kupite operativni sistem Windows iz prodavnice Microsoft Store:\nIzaberite stavku Idi u prodavnicu Microsoft Store, a zatim sledite uputstva da biste kupili Windows 10.\nAko na stranici „Aktivacija“ ne vidite stavku Idi u prodavnicu Microsoft Store, obratite se osobi zaduženoj za podršku u vašoj organizaciji.\nAko ste izvršili značajne hardverske promene na uređaju (kao što je zamena matične ploče), a imate važeću šifru proizvoda, pokušajte da aktivirate Windows putem telefona. Otkucajte SLUI 04 u polje za pretragu na traci zadataka, izaberite stavku SLUI 04, a zatim pratite uputstva na ekranu da biste aktivirali Windows. Za više informacija o ponovnom aktiviranju operativnog sistema Windows 10 (verzija 1607 ili novija) nakon promene hardvera, pogledajte članak Ponovno aktiviranje operativnog sistema Windows 10 nakon promene hardvera.\nMožda ćete videti ovu grešku ako ste uneli šifru proizvoda za izdanje Enterprise operativnog sistema Windows da biste aktivirali Windows 10 Home ili Windows 10 Pro. Unesite šifru proizvoda koja se podudara sa izdanjem operativnog sistema Windows na vašem uređaju.\nOva greška se javlja kada je količinska licenca (licenca koju je kompanija kupila od korporacije Microsoft za instalaciju operativnog sistema Windows na više računara) iskorišćena na više računara nego što to dozvoljavaju uslovi licenciranja za Microsoft softver. Da biste rešili problem, možda ćete morati da koristite drugu šifru proizvoda da biste aktivirali Windows na računaru. Obratite se osoblju za podršku u vašoj organizaciji da biste saznali više informacija.\nKôd 0x8007232B, 0xC004F074, 0xC004F038, 0x8007007B\nMožda ćete videti ovu grešku ako ste uneli šifru proizvoda za izdanje Enterprise operativnog sistema Windows da biste aktivirali Windows 10 Home ili Windows 10 Pro. Pokušajte da unesete šifru proizvoda koja se podudara sa izdanjem operativnog sistema Windows na vašem uređaju.\nIli, možda ćete videti ovu grešku ako pokušavate da aktivirate poslovni računar, ali niste povezani sa mrežom na radnom mestu. Ako ste povezani sa mrežom na radnom mestu, a i dalje vidite ovu grešku, možda ćete morati da promenite postavke mreže. Obratite se osoblju za podršku u vašoj organizaciji da biste saznali više informacija.\nAko vaša organizacija nema osoblje za podršku, možda ćete morati da ponovo unesete šifru proizvoda:\nIzaberite stavku Promeni šifru proizvoda, a zatim otkucajte svoju šifru proizvoda od 25 znakova.\nMožda će biti zatraženo da unesete administratorsku lozinku ili da potvrdite izbor.\nMožda ćete videti ovu grešku ako su datum i vreme na računaru netačni ili ako Windows nailazi na probleme prilikom povezivanja sa uslugom za aktivaciju na mreži i ne može da potvrdi šifru proizvoda.\nDa biste potvrdili datum i vreme, izaberite dugme Start , a zatim izaberite stavke Postavke > Vreme i jezik > Datum i vreme.\nU polje za pretragu na traci zadataka otkucajte upit alatka za rešavanje problema sa mrežom, a zatim izaberite opciju Prepoznaj i popravi probleme sa mrežom.\nSledite uputstva da biste rešili probleme sa mrežom.\nAko alatka za rešavanje problema sa mrežom nije pronašla probleme sa mrežnom vezom, pokušajte da ponovo pokrenete računar da biste videli da li će to otkloniti problem.\nMožda ćete videti ovu grešku nakon instalacije softvera nezavisnih proizvođača koji je izmenio sistemske datoteke. Za aktivaciju operativnog sistema Windows potrebne su određene sistemske datoteke da bi se dovršila aktivacija. Možete da pokušate da vratite sistemske datoteke u prethodni vremenski period. Ovo će ukloniti sav softver instaliran nakon tog trenutka bez uticaja na lične datoteke.\nViše informacija o vraćanju u prethodno stanje od tačke vraćanja sistema potražite u odeljku članka Opcije za oporavak u operativnom sistemu Windows 10.\nIzaberite dugme Start , a zatim izaberite stavke Postavke > Ažuriranje i bezbednost > Aktivacija , pa izaberite stavku Rešavanje problema da biste pokrenuli alatku za rešavanje problema. Potražite više informacija o alatki za rešavanje problema u članku Korišćenje alatke za rešavanje problema sa aktivacijom.\nAko to ne pomogne, možda ćete morati da uspostavite početne vrednosti računara. Više informacija potražite u odeljku članka Opcije za oporavak u operativnom sistemu Windows 10.\nDošlo je do greške sa našim serverom za aktivaciju ili uslugom licenciranja. Sačekajte nekoliko minuta, a zatim isprobajte sledeće korake za oporavak licence operativnog sistema Windows 10 Pro: izaberite dugme Start , a zatim izaberite Postavke > Ažuriranje i bezbednost > Aktivacija , a zatim izaberite stavku Rešavanje problema da biste pokrenuli alatku za rešavanje problema sa aktivacijom.\nKada alatka za rešavanje problema bude gotova, izaberite Idi u prodavnicu Microsoft Store da biste pokrenuli aplikaciju Microsoft Store. Ako aplikacija Microsoft Store pokaže da je došlo do problema, izaberite Pokušaj ponovo. Nakon nekoliko minuta bi trebalo da vidite poruku zahvalnosti za aktiviranje originalnog operativnog sistema Windows, a zatim i još jednu poruku o tome da je Windows aktiviran.\nPoslednji put ažurirano: 27.06.2018.


Prijedor24 - Više od informacije! Očekuje se pojačana frekfencija vozila na graničnim prelazima\nHome / Info servis / Očekuje se pojačana frekfencija vozila na graničnim prelazima\nOčekuje se pojačana frekfencija vozila na graničnim prelazima\nAutor: Redakcija Objavljeno: 27. June 2017.\nNa putevima u BiH jutros se vozi po suvim kolovozima, na graničnim prelazima zadržavanja trenutno nisu duža od 30 minuta, dok se pojačana frekvencija vozila na prelazima očekuje tokom dana, posebno na jugu i sjeveru.\nDanas od 9.00 do 13.00 časova, zbog ispitivanja nosivosti mosta preko rijeke Une, biće obustavljen saobraćaj na dionici magistralnog puta M-4, od raskrsnice ulica NJegoševa i Nadežde Petrović, u blizini graničnog prelaza Novi Grad-Dvor.\nNa dijelu magistralnog puta Brčko-Bijeljina u rejonu Ljeljenče u toku je izgradnja-rekonstrukcija propusta u trupu puta, pa će se saobraćati prema postavljenoj signalizaciji, odnosno naizmjenično jednom trakom. Zbog postavljanja led markera u tunelima “Laktaši” i “Klašnice” na auto-putu Gradiška-Banjaluka, izmijenjen je režim odvijanja saobraćaja. Zbog izgradnje auto-puta Banjaluka-Prnjavor izmijenjen je režim saobraćanja u zoni ukrštanja sa magistralnim putem Banjaluka-Prnjavor, pa će se do 31. avgusta saobraćati u oba smjera, sa ograničenjem brzine kretanja vozila do 20 i do 40 kilometara na čas.\nMoguće su i povremene obustave zbog izlaska građevinske mehanizacije na put.\nZbog radova na izgradnji spojnog puta optičkim kablom biće izmjena u odvijanju saobraćaja na magistralnom putu Prijedor-Sanski Most, dionica Tukovi-Koprivna.


Zakon o trgovačkom brodarstvu, koji se donosi posle skoro četiri decenije, uvešće Srbiju u red uređenih država u oblasti vodnog saobraćaja, ocena je učesnika prve javne rasprave o Nacrtu zakona o trgovačkom brodarstvu - dalje: Nacrt zakona, održane u Novom Sadu, u organizaciji Privredne komore Vojvodine.\nNacrt zakona usklađen je sa svim važećim međunarodnim konvencijama i direktivama Evropske unije, a njegovim donošenjem se rešava problem kašnjenja u donošenju savremenih propisa u ovoj oblasti.\nPredloženim rešenjima se, u skladu sa propisima EU, propisuju uslovi za licenciranje brodarskih kompanija i uvode uslovi za privredna društva koja se bave agencijskim poslovanjem u oblasti vodnog saobraćaja.\nTakođe će biti usaglašena forma ugovora koji se koriste u plovidbi sa međunarodnim konvencijama koje je Srbija ratifikovala, objavljeno je na sajtu Ministarstva građevinarstva, saobraćaja i infrastrukture.\nImajući u vidu značaj industrije osiguranja za ovu granu transporta, predviđa se usvajanje modernih rešenja ugovora o plovidbenom osiguranju i razmatra se potreba za uvođenjem pojedinih obaveznih osiguranja u ovoj grani saobraćaja.\nTakođe, u skladu sa važećim međunarodnim konvencijama, inovirana su rešenja koja se odnose na brodsku hipoteku, kako bi se dao podsticaj bankarskom sektoru da portfolio svojih usluga prilagodi potrebama domaćih brodovlasnika.\nDo sada je ovu oblast uređivao Zakon o pomorskoj i unutrašnjoj plovidbi ("Sl. list SRJ", br. 12/98, 44/99, 74/99 i 73/2000 i "Sl. glasnik RS", br. 101/2005 - dr. zakon, 85/2005 - dr. zakon, 73/2010 - dr. zakon, 87/2011 - dr. zakon i 10/2013 - dr. zakon). Od njegovog usvajanja ratifikovane su brojne međunarodne konvencije, poslovna praksa se u celini izmenila, te je postojeći zakonodavni okvir postao smetnja za normalno i moderno funkcionisanje privrede.


Boris Džonson imenovao Stjuarta Piča za britanskog izaslanika za Zapadni Balkan | Aktuelno\nMinistarka spoljnih poslova Velike Britanije Liz Tras izjavila je da se raduje produbljenju veza sa Zapadnim Balkanom\nPremijer Velike Britanije Boris Džonson imenovao je ser Stjuarta Piča za specijalnog izaslanika za Zapadni Balkan, u sklopu stalne britanske posvećenosti stabilnosti i prosperitetu u regionu, saopštila je Ambasada Velike Britanije.\nSer Stjuart Pič će preuzeti tu ulogu nakon što je ranije ove godine podnio ostavku na mjesto predsjedavajućeg vojnog komiteta NATO-a, uloge koju je obavljao od 2018. On je takođe ranije služio kao načelnik štaba odbrane Ujedinjenog Kraljevstva.\nKao specijalni izaslanik premijera, ser Stjuart će sarađivati sa liderima Zapadnog Balkana i drugima širom regiona, kao i sa našim saveznicima u SAD i Evropi na podršci i jačanju regionalne stabilnosti.\nKako je navedeno, njegov rad će takođe uključivati promovisanje jakih demokratskih institucija i otvorenih društava, pomaganje u suočavanju sa ozbiljnim i organizovanim kriminalom i drugim zajedničkim bezbednosnim izazovima, i podsticanje rješavanja nasleđenih pitanja poput ratnih zločina i nestalih lica.\nS tim u vezi, Ujedinjeno Kraljevstvo će takođe nastaviti da predvodi rad na unaprijeđenju rodne ravnopravnosti i implementaciji Inicijative za sprečavanje seksualnog nasilja u sukobima.\nU Bosni i Hercegovini (BiH), aktivnosti Ser Stjuarta će podržati rad međunarodnog visokog predstavnika Kristijana Šmita, koji i dalje uživa punu podršku Ujedinjenog Kraljevstva. Što se tiče Srbije i Kosova, on će sa našim partnerima raditi na podršci dijalogu Srbije i Kosova, uz posredništvo Evropske unije.\nKada je riječ o Bosni i Hercegovini, visoki predstavnik je upozorio da se ova zemlja suočava sa najvećom egzistencijalnom prijetnjom svog posleratnog perioda i da postoji stvarna mogućnost dalje podjele i sukoba. Zajedno sa međunarodnim partnerima, Ujedinjeno Kraljevstvo radi na rješavanju svih prijetnji stabilnosti u skladu sa Dejtonskim mirovnim sporazumom koji je podstakao teško stečeni napredak u Bosni i Hercegovini, tokom posljednjih 26 godina. Ujedinjeno Kraljevstvo takođe pomaže u suočavanju sa drugim regionalnim izazovima, uključujući podršku normalizaciji odnosa između Srbije i Kosova i borbu protiv organizovanih kriminalnih grupa. Ujedinjeno Kraljevstvo će igrati važnu ulogu, blisko sarađujući sa vladama regiona i svojim međunarodnim partnerima.\n„Ujedinjeno Kraljevstvo je duboko posvećeno evropskoj bezbjednosti. Zapadni Balkan se suočava sa najvećom prijetnjom svojoj stabilnosti i bezbjednosti u posljednje dvije decenije. Imamo dužnost da učinimo sve što možemo da očuvamo pomake postignute mirom i dijalogom – ne smijemo dozvoliti bilo kakav povratak nasilju i podjelama iz prošlosti. Veliko iskustvo i stručnost ser Stjuarta će ojačati međunarodne napore da se zaštiti mir i promovišu evroatlantske integracije u ovom ključnom regionu”, rekao je premijer Velike Britanije Boris Džonson.\nMinistarka spoljnih poslova Velike Britanije Liz Tras izjavila je da se raduje produbljenju veza sa Zapadnim Balkanom.\n„Imenovanje ser Stjuarta je jasan pokazatelj posvećenosti Britanije Zapadnom Balkanu i odbrani i promociji slobode i demokratije u regionu. Radujem se produbljivanju naših ekonomskih i bezbjednosnih veza sa Zapadnim Balkanom i zajedničkom radu na odvraćanju zloćudnih aktera. Ser Stjuart će igrati ključnu ulogu u tom poslu”, rekla je ona.\nAmbasadorka Ujedinjenog Kraljevstva u Srbiji Šan Makleod je izjavila da je ser Stjuart Pič veoma poštovan i da će svojim iskustvom doprinijeti ovoj ulozi.\n„Snažno pozdravljam imenovanje ser Stjuarta Piča za specijalnog izaslanika premijera za Zapadni Balkan. Ser Stjuart je veoma poštovan i svojim značajnim iskustvom će doprinijeti ovoj ulozi. On se raduje saradnji sa liderima širom regiona, u ime vlade Ujedinjenog Kraljevstva i u bliskoj saradnji sa britanskim ambasadama, kako bi se podržala i ojačala regionalna stabilnost. Njegovo imenovanje je jasan znak kontinuirane britanske posvećenosti jačanju odnosa sa zemljama Zapadnog Balkana i bezbjednosti i prosperitetu ovog važnog regiona. Veoma se radujem saradnji sa njim“, rekla je Makleod.\nO političkoj situaciji na Zapadnom Balkanu bilo je riječi na sastanku ministara spoljnih poslova NATO-a u Rigi, a biće i na dnevnom redu sastanka ministara spoljnih poslova G7 u Liverpulu, koji je najavljen ranije ove nedjelje.\nOHRABRUJUĆE PORUKE: Specijalni britanski izaslanik za Zapadni Balkan posvećen regionu\nREGION Aktuelno - 20.01.2022-20:00\nSpecijalni britanski izaslanik za Zapadni Balkan Stuart Peach razgovarao je u Briselu s diplomatskim predstavnicima zemalja regiona i predstavnikom Evropske unije za dijalog Beograda...\nVALJA NAUČITI ŽIVJETI SA VIRUSOM: U Britaniji se ukida većina mjera, neće biti maski, covid-potvrda, izolacije zaraženih…\nSVIJET Aktuelno - 20.01.2022-06:46\nOd četvrtka 27. januara nošenje maske neće više biti obavezno, rad od kuće se više neće službeno preporučivati, a covid-potvrda neće biti obavezna za...\nMakron potvrdio perspektivu članstva za Zapadni Balkan\nREGION Aktuelno - 19.01.2022-13:18\nPredsjednik Francuske, Emanuel Makron poručio je da Zapadnom Balkanu treba poslati jasnu poruku da postoji perspektiva člantsva, ali je naveo da se moraju preduzeti reforme unutar...\nDa li je Boris Džonson pred ostavkom?\nSVIJET Aktuelno - 19.01.2022-13:07\nBritanski premijer Boris Džonson zbog zabava usred lokdauna je na ivici smjene, odnosno izglasavanja nepovjerenja. Džonsonu bi mogla presuditi sopstvena Konzervativna stranka. Naime, dio konzervativaca je...\nAl ce Picousti Belivucko i balvan Dodik da se obraduju ovoj novosti ::::::::))))))))


Veselin Dutina direktor Agrarnog fonda Grada Trebinja danas je organizovao konferenciju za štampu na kojoj je najenergičnije demantovao navode narodnog poslanika Nebojše Vukanovića koji je na svom blogu napisao da je traktor Agrarnog fonda bio angažovan na imanju generalnog direktora Elektroprivrede RS Luke Petrovića.\nTraktor je ušao u vinogradinu Gojka Petrovića koji živi u selu Zagora kome je bilo potrebno obraditi zemlju da bi zasijao hranu za stoku, rekao je Dutina.\n„Sve je rađeno po zakonu, na osnovu pristiglih zahtjeva, javno i transparentno i nema ni pomisli o bilo kakvim manipulacijama“, ističe Dutina i podsjeća da je Agrarni fond u ovoj godini primio ukupno 19 zahtjeva ljudi da im se mehanizacijom Fonda obradi zemljište, i to je za sada 16,2 hektara, od čega je obrađeno nekih sedam hektara zemljišta.\n"Mehanizaciju šaljemo na osnovu zahtjeva koji dobijemo. U 2020. godini smo imali 55 zahtjeva, gdje smo obradili više od 46 hektara zemljišta u Trebinju", naveo je Dutina.\nOn je naglasio da nije istina da je Agrarni fond nabavljao sadnice za Luku Petrovića, istakavši da Petrović nijednog trenutka nije podnio nikakav zahtjev Agrarnom fondu za obradu njegovih poljoprivrednih površina.\n"Ako bude podnio, mi ćemo kao i svakom drugom stanovniku Trebinja izaći u susret i obraditi zemlju u skladu sa njegovim zahtjevom i našim mogućnostima", rekao je Dutina.\nDutina je pozvao i Nebojšu Vukanovića da i on, ako ima neobrađenu njivu, podnese zahtjev u skladu sa protokolom i pravilima, istakavši da će Agrarni fond vrlo rado poslati mašinu da obradi tu njivu gdje god se nalazila.


47 miliona za lokalne samouprave | TV KANAL 9 NOVI SAD\nNaslovna EMISIJE 47 miliona za lokalne samouprave\n47 miliona za lokalne samouprave\nVIDEO K9: Danas su lokalne samouprave u Vojvodini dobile sredstva za unapređenje institucionalnih i upravljačkih kapaciteta, svečanim potpisivanjem ugovora o sufinansiranju.\nCilj je da na ovaj način se dopinese efikasnijem upravljanju razvoju i osnaživanju lokalnih vlasti da bi odgovorile na zahteve koje pred njih postavlja pristupanje Evropskoj uniji.\nPokrajinski sekreterijat za međuregionalnu saradnju i lokalnu samoupravu sufinansira projekte 28 lokalnih samouprava u Vojvodini, na osnovu Konkursa o sufinansiranju unapređenja institucionalnih i upravljačkih kapaciteta u jedinicama samouprava na lokalnom nivou.\nKako ističe sekretar Branislav Bugarski cilj je da se ovo pretvori u sistem koji će da doprinese boljem životu građana i to u tri elementa od kojih je nainteresantniji sistem 48 sati.\nJedan od gradova koji su konkurisali je Zrenjanin sa ciljem osavremenjivanja lokalnog parlamenta tačnije elektronskog sistema glasanja. Grad je izdvojio oko 430 hiljada dok su od pokrajine dobili milion i dvesta hiljade dinara.\nOstale lokalne samouprave su takođe dobile milionski vredna sredstva zahvaljujući Pokrajinskom sekreterijatu za međuregionalnu saradnju i lokalnu samoupravu. Kako je istakao Bugarski ovo je samo početak stvaranja jednog održivog razvoja opština i gradova u Vojvodini.\nPrethodni tekstUspešno završeni jesenji Dani polja\nSledeći tekstVežite se: Iduće sedmice akcija policije


Đurić: Priština i dalje postavlja prepreke, ali uspevamo nekako - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Đurić: Priština i dalje postavlja prepreke, ali uspevamo nekako\nĐurić: Priština i dalje postavlja prepreke, ali uspevamo nekako\n08. jul 2019. Izvor: Tanjug\nSituacija sa snabdevanjem Srba na severu Kosova i Metohije osnovnim životnim namirnicama je i dalje veoma teška, jer Priština i dalje nastoji da na sve načine spreči dostavu robe iz centralne Srbije, izjavio je danas Tanjugu direktor Kancelarije za Kosovo i Metohiju Marko Đurić.\n"Najviše bih voleo da mogu da kažem da je snabdevanje naših građana na severu KiM normalizovano, ali bojim se da zbog tvrdoglavog istrajavanja Prištine na taksama za robu iz centralne Srbije ,situacija u dogledno vreme neće normalna. Dakle, Priština i dalje nastoji da nam oteža, ali uspevamo nekako", rekao je Đurić.\nKako je istakao, prištinski policijski i carinski organi i dalje veoma temeljno kontrolišu sve puteve koji vode od centralne Srbije prema severu KiM, i Srbija uz velike teškoće poslednjih dana uspeva da građanima, te zdravstvenim i visokoškolskim ustanovama, obezbedi određenu količinu osnovnih namirnica.\nĐurić je na građane na severu KiM apelovao da ne prave zalihe, jer Srbija će, uprkos teškoćama i preprekama koje postavlja Priština, nastaviti da nalazi načine da našem stanovništvu dostavlja prehrambene proizvode i lekove i garantuje koliko-toliko stabilno snabdevanje.\nPrivrednici sa severa KiM, koji dobavljaju robu široke potrošnje iz centralne Srbije, prošle sedmice su, u dogovoru sa vlasnicima prodavnica, organizovali dvodnevni protest upozorenja, reagujući tako na sve teže snabdavanje tog dela naše južne pokrajine i zaplene robe i vozila od strane kosovske policije.\nU međuvremenu, prehrambeni proizvodi iz centralne Srbije ponovo su se pojavili na rafovima prodavnica na severu KiM, a predsednik Aleksandar Vučić juče je izrazio očekivanje da će Srbija narednih dana uspeti da situaciju sa snabdevanjem dodatno poboljša.\nPortparol kosovske carine Adriatik Staviljeci izjavio je za Klan Kosova da nije zabeležen veći priliv robe iz Srbije na Kosovo.


Načelnik Odjeljenja za stambeno-komunalne poslove opštine Kozarska Dubica Tanja Burić precizirala je da je Program održavanja saobraćajnica na području opštine donesen u skladu sa raspoloživim budžetskim sredstvima za tekuću godinu, koja su nešto veća u odnosu na prethodnu i iznose 500.000 KM.\n"U ovoj godini nećemo biti u mogućnosti finansirati obuhvatnije sanacije asfaltiranih ulica, ali je iznos sredstava planiran realno i na osnovu iskazanih potreba i dovoljan je za održavanje i uređenje saobraćajnica kako se ne bi ugrozila sigurnost učesnika u saobraćaju", izjavila je Burićeva.\nOna je navela da putnu mrežu opštine Kozarska Dubica čini 765 kilometara saobraćajnica i najavila da će konačan plan sanacije nekategorisanih puteva u mjesnim zajednicama biti utvrđen nakon zimskog perioda i procjene stanja na terenu.\nProgramom zajedničke komunalne potrošnje za čišćenje javnih površina u ovoj godini planirano je 170.000 KM za održavanje, za uređenje zelenih površina biće izdvojeno 60.000 KM, dok će 200.000 KM biti izdvojeno za radove na održavanju javnih saobraćajnih površina u naseljenim mjestima.\nZa troškove zimske službe planirano je 120.000 KM, za održavanje i plaćanje utrošene električne energije u sistemu javne rasvjete biće utrošeno 280.000 KM, a za zoohigijenu 15.000 KM.\nU razmatranju Programa zajedničke komunalne potrošnje i Programa održavanja saobraćajnica u 2014. godini, odbornici Skupštine opštine Kozarska Dubica istakli su potrebu sanacije i rekonstrukcije šetališta u Svetosavkoj ulici, koja je jezgro gradskog područja opštine.


Zimska služba JKP-a u pripravnosti zbog najavljenih snežnih padavina - Kanal M | Radio Televizija Paraćin\nZimska služba JKP-a u pripravnosti zbog najavljenih snežnih padavina\nTrenutno je na snazi treći stepen pripravnosti Zimske službe u Paraćinu zbog najave niskih temperatura i mogućeg stvaranja poledice, objavljeno je na zvaničnoj internet stranici Opštine Paraćin. Kako je navedeno, ekipe su na terenu, izvršen je obilazak svih putnih pravaca u opštini i napravljena procena situacije, tako da su za sada angažovana 4 kamiona za čišćenje snega i 4 traktora. Putevi i ulice su prohodni, a za čišćenje trotoara i javnih površina angažovana je manja mehanizacija, kao i volonteri i radnici Komunalnog preduzeća. Tokom popodneva sledi novi obilazak grada i najviše pažnje obraća se na pešačke prelaze kao i na takozvane „rampe“ za prelaz lica sa invaliditetom i kolica, koji su zbog materijala i kosine pod kojom su rađeni podložni proklizavanju, pa je izdato naređenje da se na tim mestima pojača održavanje i posipanje soli. Sneg koji je preostao duž ivica kolovoza uklanja se i čisti ručno a potom odvozi traktorima.\nS obzirom na to da od ponedeljka počinje škola nadležni iz Zimske službe obišli su sve škole i akcenat će ovih dana biti stavljen upravo na čišćenje i održavanje prilaznih staza i trotoara u zoni škola.\nInače, opštinski putevi i ulice na teritoriji Paraćina čiste se od snega prema grupama prvog i drugog prioriteta. Održavanjem u zimskim uslovima obezbeđuje se prohodnost putnih pravaca prema utvrđenom rasporedu prioriteta, tako da se omogućava odvijanje saobraćaja uz korišćenje zimske opreme, gde je to potrebno, prema odredbama Zakona o bezbednosti saobraćaja. Takođe, prema odredbama Odluke o komunalnim delatnostima, korisnici i vlasnici lokala imaju obavezu da ispred svojih objekata, sa trotoara i javnih površina uklanjaju sneg, led i snežne nanose, navedeno je na sajtu Opštine Paraćin.\nTags: JKP, pripravnostz, sneg, zima, zimska sluižba\nPrevious PostObaveza čišćenja snega ispred stambenih i poslovnih objekata\nNext PostOpasnost od pada ledenica i snega sa krovova stambenih i poslovnih objekata


Znanstvenici su korak bliže liječenju tipa 1 dijabetesa upotrebom implanta sa matičnim stanicama\nNAUČNICI SU KORAK BLIŽE LEČENJU TIPA 1 DIJABETESA\nKliničke studije - implant sa matičnim ćelijama\nSvetska zdravstvena organizacija prijavljuje više od 422 miliona ljudi širom sveta koji boluju od dijabetesa, bolesti koja se može javiti u dva oblika. U prvom tipu, poznatijem kao dijabetes melitus tip 1(T1D), imuni sistem organizma napada ćelije pankreasa, sprečavajući ovaj organ da stvara dovoljno insulina. Kod dijabetesa tip 2 (T2D) organizam ne zna kako da upotrebi insulin koji se proizvodi, odnosno javlja se rezistencija ćelija na insulin.\nPre nekoliko nedelja, grupa naučnika je možda uspela da pronađe lek. Kompanija ViaCyte iz Kalifornije započela je kliničku studiju sa pacijentima kojima je ugrađen implant PEC-Direct device. Naime, ovi implanti sadrže ćelije koje su izgrađene od matičnih ćelija. One su napravljene tako da unutar organizma sazrevaju u specijalizovane ćelije pankreasa koje imuni sistem uništava u dijabetesu tip 1. Implant se stavlja ispod kože i oslobađa insulin po potrebi.


Viber predstavlja paket ljubavi za one sa samopouzdanjem! - Zanimljivosti - Ostalo - Vesti - Svet Plus\nViber predstavlja paket ljubavi za one sa samopouzdanjem!\nViber predstavlja paket ljubavi za one sa samopouzdanjem! Reći “Volim te” na Viberu će sada biti moguće i na beloruskom – kao 44. jeziku koji u ponudi Viberovim korisnicima širom sveta.\n19:07 14. FEB 2022.\nRakuten Viber predstavlja kampanju Ljubav sa samopouzdanjem u čast Dana zaljubljenih, koja će sadržati AR objective, stikere i višejezični čet bot pomoću kojih će korisnici aplikacije moći da izraze svoja osećanja kao nikada do sada\nRakuten Viber, globalni lider u oblasti privatne i bezbedne razmene poruka i glasovne komunikacije predstavlja kampanju “Ljubav sa samopouzdanjem” uz više interaktivnih funkcija podesnih za zbližavanje njegovih korisnika na emotivnom planu. Među njima su zabavni AR objektivi za Dan zaljubljenih, lokalizovani stikeri na temu ljubavnih parova i čet bot koji uči ljubavnom izražavanju na preko 30 jezika sveta.\nKampanja “Ljubav sa samopouzdanjem” pojavljuje se u paru sa novom kampanjom kompanije “Viber sa samopouzdanjem” – započetom ovog meseca, koja će predstavljati jedan od stubova strategije komunikacije za 2022.\nPreko trinaest AR objektiva za Dan zaljubljenih će biti dostupni tokom celog februara – sa zanimljivim vizualima poput naočara u obliku srca, kostima Kupidona, raznobojnih tapeta foto-kabina i ostalih. Tematski Viber objektivi će takođe moči da se skinu i sa Snepčeta – kao i Viberove platforme.\nViber je ovim povodom uspostavio partnerstvo sa Worddio, aplikacijom za leksičku edukaciju koja u sebi sadrži više od 270 hiljada ponuđenih reči na 30 jezika i opslužuje 2.3 miliona korisnika. Ovo rešenje će ponuditii lak i lep način da korisnici obogate svoj rečnik ljubavnih izraza – na nekom drugom jeziku osim svog.\nReći “Volim te” na Viberu će sada biti moguće i na beloruskom – kao 44. jeziku koji u ponudi Viberovim korisnicima širom sveta.\nViberovi stikeri zamenjuju hiljadu reči – što se ovom posebnom prilikom potvrđuje kroz najnoviji lokalizovani paket ljubavnih stikera, već dostupnim na stiker marketu aplikacije.\nRakuten Viber je posvećen tome da ljudima širom sveta pomogne da se povežu sa samopouzdanjem i grade trajne i ljubavlju-inspirisane odnose – bilo gde se oni nalazili na našoj planeti. Viberova platforma za razmenu poruka omogućava korisnicima da se međusobno povezuju i izraze svoja osećanja tokom meseca ljubavi. Kampanja “Viber sa samopouzdanjem” namenjena je zbližavanju ljudi putem brzih glasovnih ili pisanih poruka. Poduži spisak Viberovih funkcija za zaštitu privatnosti – poput enkripcije sa-kraja-na-kraj, nestajućih poruka i skrivenih četova našim korisnicima pružaju najviši nivo privatnosti tokom razmene privatnih poruka.\n“Dan zaljubljenih je prilika da proslavimo ljudsku želju da se zbližavamo i pokažemo da nam je stalo do naših voljenih – što je sada moguće izraziti i putem aplikacije za razmenu poruka“, kaže Noja Polak, Viši direktor za marketing kompanije Rakuten Viber. „Posle nekoliko turbulentnih godina izazvanih pandemijom – tokom kojih su brojne porodice morale biti rastavljene – želeli smo da Viberovim korisnicima ponudimo platformu kroz koju bi podelili ljubav na najprisniji mogući način.“\nViberRakuten Viberpaket ljubaviDan ljubavizanimljivosti


Janjušević za „Blic”: Još nismo svesne uspeha, nismo verovale u pobedu nad Crnom Gorom\nNajbolja rukometašica naše lige i član Radničkog iz Kragujevca, Anđela Janjušević, u intervjuu za „Blic” je prenela svoje utiske po povratku iz Gvangžua, gde je Srbija na Univerzijadi osvojila bronzanu medalju.\nNaša univerzitetska reprezentacija je u Južnoj Koreji pobedila Rumuniju, Ukrajinu, Japan, i u borbi za treće mesto Češku, ali Janjuševićeva ističe da je meč sa Crnom Gorom bio preloman za dalje takmičenje.\n„Presudna utakmica koja nam je dala snagu bila je ona sa Crnom Gorom. Nismo očekivale da ćemo pobediti, ali jednostavno su se sve kockice složile. Pobedile smo ih tako lako, da smo shvatile da ne postoji ni jedna reprezentacija koju ne možemo da savladamo. Posle toga smo igrale sa Japanom, utakmica koja nije imala takmičarski značaj. Na početku utakmice za treće mesto smo imale mali pad, ali smo se posle podigle i nisu nam mogle ništa”, objašnjava Janjuševićeva.\nŽenska univerzitetska rukometna reprezentacija Srbije\nRUKOMETAŠICE SPREMNE ZA SP Turnir otvaraju u subotu i to u ranim jutarnjim časovima\n"UVEK ĆETE BITI BRAĆA"! Srpski rukometaši pokazali IDENTIČNE TETOVAŽE pred veliki duel sa Crnom Gorom! /FOTO/\nKAKAV TRANSFER Prelepa hrvatska rukometašica promenila nacionalni tim i postala "LAVICA": Nisu me hteli, a OVDE se osećam kao kod kuće!\nČAK 1.372 ZARAŽENIH NA 100.000 STANOVNIKA U ovoj crnogorskoj opštini virus je ušao u lokalnu upravu, policiju, zdravstvene stanice...\nKIJA KOCKAR O TRUDNOĆI LUNE ĐOGANI Dotakla se ljute suparnice, a njene reči će se PREPRIČAVATI\n"OČEKUJEM DOŽIVOTNU ROBIJU ZA NJEGA, ZASLUŽUJE TO" Unuka Jelisavete Karađorđević otvorila dušu pred suđenje vođi kulta\nTAJNE O LOGO ZNAKOVIMA Šta zapravo znače jabuka, ferari i android? Zapanjićete se, ovo sigurno niste znali (VIDEO)\nMensur OPLEO po Franu:'On je emotivno POREMEĆEN!'\nLAS VEGAS, ELVIS PRESLI:VERIDBA Sanje i Matore bi bila hit!


Google će prilagođavati rezultate po lokaciji korisnika - IT RešenjaIT Rešenja\nYou Are Here: Home » W W W » Google će prilagođavati rezultate po lokaciji korisnika\nGoogle će prilagođavati rezultate po lokaciji korisnika\nAutor: Ivan Bjelajac Datum: 30. 10. 2017. Rubrika: W W W | komentar : 0\nVerovatno ste i sami tokom godina googlanja primetili da ukoliko pretraživanje obavljate na stranici google.com, rezultati se mogu razlikovati od onih kada istu stvar tražite na google.rs ili nekoj drugoj Google-ovoj lokalizovanoj stranici. Ali, u Google-u smatraju da je došlo vreme da se to promeni.\nOtprilike petina svih pretraživanja u najpoznatijoj pretrazi sveta vezana je uz neke lokalne podatke, pa u Googleu smatraju da postoji prostor za poboljšanje rezultata u takvim slučajevima. Stoga će se od sada, umesto lokalizacije rezultata prema domenu na kome se pretraživanje obavlja, njihovo prilagođavanje odvijati prema stvarnoj, fizičkoj lokaciji na kojoj se korisnik nalazi.\nDrugim rečima, ako se nalazite u Srbiji i to Google “zna”, nezavisno kojoj verziji njihove pretrage pristupate rezultati će uvek biti lokalizovani i prikazivaće najrelevantnije informacije vezane upravo uz Srbiju. Promena će biti implementirana u Google-ovu iOS aplikaciju, na desktop pretragu, te na Google Maps servis. U slučaju da pretraga pogrešno prepozna vašu lokaciju uvek je možete promeniti u podešavanjima pretrage – a ne kao do sada menjajući domen u adresnoj traci.


Svaka vlada svoju politiku vodi | Srpska dijaspora | Vesti iz dijaspore i o dijaspori\nU svetlu najnovijih promena i ublažavanja pojedinih pograničnih propisa, “Vesti” donose pregled (ne)dozvoljenih destinacija u zavisnosti od države ili teritprije u kojoj živite.\nGranice NSW su trenutno otvorene za sve države i teritorije.Donedavno niste mogli u NSW ukoliko ste od 2. januara bili u Brizbejnu i ostalim mestima oko glavnog grada Kvinslenda. Međutim, granica je otvorena nakon što je Brizbejn izašao iz trodnevne izolacije.\nNe postoje ograničenja za kretanje unutar NSW, ali je državna vlada zatražila od ljudi da izbegavaju putovanja u regione koja nisu od značaja, što posebno važi za građane Sidneja. Razlog je što većina slučajeva u NSW koncentrisana u širem području Sidneja, koje uključuje Plave planine, Centralnu obalu i Vulongong.\nLjudima koji su posetili šire područje Sidneja u protekle dve nedelje nije dozvoljen ulazak u državu. Područja uključuju Plave planine, grad Sidnej, Centralnu obalu i Vulongong.Stanovnici Kvinslenda, koji se vraćaju kući s ovih područja, moraju o svom trošku 14 dana u karantin u državnom uređenom smeštaju.\nAko ste bili u Viktoriji tokom poslednje dve nedelje, morate da se testirate kada stignete u Kvinslend i da budete u izolaciji u vašem smeštaju, dok ne dobijete negativan rezultat testa.Posetioci iz drugih država i teritorija mogu slobodno da uđu bez granične propusnice ili karantinskog perioda.\nSvi putnici moraju da traže dozvolu za ulazak u Viktoriju prema najnovijim pravilima putovanja, poznatog kao “semafor“.\nPutovanje je dozvoljeno iz zelenih i narandžastih zona, s tim da putnici iz narandžastih zona moraju da budu testirani u roku od 72 sata od dolaska i izolovani dok ne dobiju negativan rezultat.Viktorijanski premijer Danijel Endrjuz je najavio popuštanje tvrde granice prema Novom Južnom Velsu, premeštajući regionalni NSW u narandžastu kategoriju.\nPutovanje iz crvene zone, što obuhvata grad Sidnej i okolinu, uključujući i Vulongong i Plave planine i dalje je zabranjen. Crvena teritorija će biti pod svakodnevnom kontrolom.\nPrema novim propisima, od subote popodne, dozvoljen je povratak svim građanima Viktorije koji se trenutno nalaze u Brizbejnu, pošto je glavni grad Kvinslenda od crvene postao narandžasta zona.\nACT je najavio da ljudi iz Brizbejna više nisu u obavezi da idu u karantin. Ko je došao iz Brizbejna i bio u obaveznom karantinu, još prošlog ponedeljka u 14 sati je mogao slobodno da se kreće Kanberom.\nMeđutim, građanima Sidneja i ljudima koji su posetili region ovog grada i dalje nije dozvoljeno da uđu u ACT.Rezidenti koji se vraćaju u Kanberu, a boravili su u širem području Sidneja, mogu da se vrate kući, ali i da prvo provedu 14 dana u samoizolaciji.Građani regionalnih delova NSW mogu slobodno da uđu u ACT bez izjave o putovanju ili karantina.\nTasmanija je ublažila karantinske zahteve za ljude koji su u državu stigli sa područja Brizbejna pre petka, 8. januara.\nMinistarka zdravlja Sara Kortni rekla je da ljudi koji su u petak 8. januara stigli na Tasmaniju pre 9 sati, nisu u obavezi da budu u karantinu, jer ne predstavljaju rizik.Ljudi koji su stigli sa područja Brizbejna nakon tog vremena moraju da nastave sa karantinom, a kontrolni pregled je zakazan za ponedeljak, 18. januara.\nBrizbejn se i dalje klasifikuje kao područje visokog rizika, jer svi koji stižu na Tasmaniju iz tog regiona i dalje moraju u karantin.Putnicima nije dozvoljen ulazak u Tasmaniju ako su nedavno bili u nekoliko viktorijanskih mesta, i ova lista se menja dva puta dnevno. Svi koji su bili u Viktoriji od 20. decembra moraju da se testiraju i izoluju 14 dana.\nLjudi koji dolaze sa područja Sidneja, takođe, moraju u karantin 14 dana, bilo u odgovarajućim prostorijama ili vladinom smeštaju.\nZapadna Australija trenutno ima neka od najtežih pravila kada je reč o državnim granicama u zemlji.Ljudima iz Kvinslenda ili onima koji su tamo boravili od 2. januara, nije dozvoljen ulazak u Zapadnu Australiju.Putovanje iz NSW nije dozvoljeno, osim ako osoba nije izuzeta, kao na primer diplomate ili vojno osoblje. Viktorija će od danas biti izuzeta iz ovog režima jer se posle deset uzastopnih dana bez širenja zaraze unutar zajednice smatra državom niskog rizika. Ipak, testiranje po dolasku, kao i 14 dana izolacije su obavezni.\nGrađani i putnici iz ACT, Severne teritorije, Južne Australije i Tasmanije mogu da doputuju u Zapadnu Australiju, ukoliko popune obrazac i po dolasku obave zdravstveni pregled.\nSvako ko želi da ode u Južnu Australiju mora da popuni obrazac, poznat kao Prekogranična registracija putovanja.\nMeđutim, ljudi koji su boravili u Brizbejnu ili se zaustavili u ovom gradu, od juče moraju da uđu u samoizolaciju na 14 dana i da se testiraju prvog, petog i 12. dana boravka u Južnoj Australiji.Vlada u Adelajdu kaže da ovo ne obavezuje neophodne radnike, ljude koji beže od porodičnog nasilja, one koji obično žive u Južnoj Australiji i osobe koje se preseljavaju u Južnu Australiju.\nOd 14. januara, putnicima iz Sidneja, Vulongonga i Centralne obale zabranjen je ulazak u Južnu Australiju, osim ako se ne radi o neophodnim radnicima ili licima koja su izuzeta iz ove zabrane. Ljudi iz ostatka NSW mogu da doputuju, ali prvog dana moraju da imaju kovid test, a zatim petog i 12. dana.\nUkoliko osoba živi u krugu od 100 kilometara od granice Južne Australije i Novog Južnog Velsa, može slobodno da putuje unutar SA, pod uslovom da nije bila u drugim delovima NSW u protekle dve nedelje.\nSvako ko se uputi u Severnu teritoriju mora da popuni obrazac za izuzeće da bi ušao u državu. Međutim, ljudi koji su bili u nekom od žarišta kovida moraju po dolasku u obavezni nadgledani karantin o svom trošku, što će ih koštati 2.500 dolara.Trenutno su sve žarišne tačke locirane na širem području Sidneja.\nProšle nedelje je teritorijalna vlada opozvala svoju deklaraciju o žarišnim tačkama za Brizbejn, tako da ljudi koji su boravili u glavnom gradu Kvinslenda i okolini neće morati da idu u karantin.\nStrane kompanije obustavljaju letove\nNove nevolje pogodile su australijske državljane koji pokušavaju da se iz inostranstva vrate u domovinu. Pošto je Nacionalni kabinet rešio da zbog bojazni od širenja mutiranog soja virusa korona prepolovi nedeljnu kvotu na broj putnika koji mogu da dođu u Australiju, prva je reagovala kompanija Emirejts.\nAvio-prevoznik iz Ujedinjenih Arapskih Emirata od sutra obustavlja sve letove za istočnu obalu. Poslednji avioni Emirejtsa saobraćaće za Sidnej, Melburn i Brizbejn u utorak, a zatim sledi premid na neodređeno vreme. Emirati će nastaviti da lete jedino za Pert i to dva puta sedmično.\nJoš 20 aviona za repatrijaciju\nSavezna vlada je najavila da će organizovati još 20 letova za repatrijaciju australijskih državljana iz inostranstva. Kako je izjavio vršilac edužnosti ministra inostranih poslova Sajmon Birmingem, letovi će se obaviti sa “prioritetnih lokacija” širom sveta, u periodu od 31. januara do 31. marta.\nPrema najavi iz ministarstva, pored postojećeg karantina za prihvat povratnika, u Hauard Springsu pored Darvina, putnici će tokom 14 dana izolacije biti smeštani u Kanberi i na Tasmaniji, s tim da još nije objavljeno o kojim objektima je reč.\nDonošenjem novog plana repatrijacije, država odgovara na npovonastalu situaciju, u kojoj strane kompanije počinju da otkazuju letove, a više od 37.000 Australijanaca još traži put do kuće.\nЧланак Svaka vlada svoju politiku vodi се појављује прво на Vesti online.


FS BiH izrazio zahvalnost ŠF Piksi | Palelive.com\nPočetna Novosti Sport FS BiH izrazio zahvalnost ŠF Piksi\nFS BiH izrazio zahvalnost ŠF Piksi\nŠF Piksi je u srijedu 26. oktobra bila gost Fudbalskog saveza BiH na stadionu Grbavica. Čelni ljudi Fudbalskog saveza BiH su prije početka susreta U17 reprezentacija BiH i Holandije u prvom kolu kvalifikacionog turnira grupe “6” za plasman na Euro 2011, izrazili zahvalnosti ŠF Piksi na dosadašnjem radu na unapređenju fudbala, odnosa i spajanja djece kroz igru i sport.\nUčestvovanje na velikom broju turnira, organizacija jednog od najvećih fudbalskih turnira na ovim prostorima i dobri odnosi sa velikim brojem škola fudbala u zemlji i regionu su iznjedrili jednu pozitivnu energiju i stvorili od Škole fudbala Piksi jedan prepoznatljiv i zdrav sportski kolektiv.\nOvom prilikom ŠF Piksi je dobila na poklon deset fudbalskih lopti, a dječaci su imali priliku gledati susret reprezentacija, u kojem je reprezentacija Holandije slavila rezultatom 0:3.\nPrethodni članakObilježeno 50 godina od dodjele Nobelove nagrade Ivu Andriću\nNaredni članakSve više maloljetnika sa polnim bolestima


Raste potrošnja energije i energenata, država obezbedila dodatne količine iz uvoza – Ekonomija – Čivijaš Radio Šabac\nRaste potrošnja energije i energenata, država obezbedila dodatne količine iz uvoza – Ekonomija\nNa sednici su predstavljeni najnoviji podaci o stanju elektroenergetskog sistema u Srbiji, potrebnim količina energije i energenata za domaćinstva i privredu, kao i planovi za naredni period, navodi se u saopštenju.\nIz „Elektroprivrede Srbije“ je rečeno da je potrošnja električne energije u odnosu na januar prošle godine uvećana, pre svega zbog niskih temperatura.\nKako je rečeno iz EDS-a, distributivni sistem je stabilan, a manji prekidi nastaju usled planiranih radova koji su, kako je rečeno, usmereni ka prevenciji kvarova. Prenosni sistem takođe funkcioniše bez većih problema.\nNa sednici je razgovarano i o stanju u gasnom sektoru u Srbiji i konstatovano da je potrošnja prirodnog gasa na rekordnom nivou, zbog čega se uvoze dodatne količine iz oba pravca, ali da snabdevanje nije ugroženo. Isporuka toplotne energije korisnicima daljinskog grejanja u Srbiji je stabilna.\nNa sastanku Posebne radne grupe za praćenje sigurnosti snabdevanja energijom i energentima, pored predstavnika Ministarstva rudarstva i energetike, učestvovali su i predstavnici Javnog preduzeća „Srbijagas”, „Elektroprivrede Srbije”, AD „Elektromreža Srbije”, „Elektrodistribucije“, „Naftne industrije Srbije” a. d., Poslovnog udruženja „Toplane Srbije”, Javno komunalnog preduzeća „Beogradske elektrane“, Grada Beograda, članovi Saveta AERS-a, Direkcije za robne rezerve, RHMZ, RB „Kolubara“, „Transportgasa“, JP PEU „Resavica“ i „Srbija kargo“ a. d.


2012 10. 29\nBeograd, 29. oktobar 2012. – Novi LG Athena Inverter V klima uređaji, koji imaju opciju grejanja prostorija kada je spoljašnja temperatura i do -15 °C, dostupne su ove jeseni na tržištu Srbije. Toplotna pumpa Athena Inverter V uređaja obezbeđuje optimalno grejanje u toku hladnih dana uz veću energetsku efikasnost i uštedu električne energije. Athena Inverter V koristi napredne ekološke tehnologije i predstavlja idealno rešenje za smanjenje računa za električnu energiju ove sezone.\nNovi Athena Inverter V klima uređaj povećava uštedu energije do čak 80 odsto u poređenju sa konvencionalnim električnim grejalicama i ostalim grejnim telima koja koriste električnu energiju. Koeficijent korisnog dejstva (COP = Coefficient of performance) ovog uređaja iznosi čak 5.6, što je u značajnoj meri iznad koeficijenta koji imaju konvencionalne toplotne pumpe. To znači da Athena Inverter V proizvodi više toplotne energije u odnosu u istu uloženu električnu energiju. Na primer, ovaj uređaj može proizvesti istu količinu toplotne energije kao četiri konvencionalne električne grejalice koristeći samo 20 odsto električne energije koju one potroše.\n„Očekujemo da ove sezone Athena Inverter V bude jedno od glavnih rešenja za naše korisnike kada je u pitanje grejanje”, rekao je Jae Won Yu, direktor poslovne jedinice za klimatizaciju i energetska rešenja u okviru kompanije LG Electronics Magyar Kft. „Evropski korisnici generalno pokazuju visok nivo ekološke svesti, ali u isto vreme u uslovima ekonomske krize svi tražimo načine da smanjimo troškove. Ukoliko na ovo dodamo i hladnu zimu koja nas očekuje, Athena Inverter V će pretstavljati logičan izbor za mnoge.”\nPored smanjenja troškova i brojnih ekoloških karakteristika, Athena Inverter V klima uređaji imaju mogućnost zagrejavanja prostorije u znatno kraćem roku i to čak 6,3 puta brže u odnosu na prethodne modele.\nPoboljšane tehnološke karakteristike modela Athena Inverter V omogućile su da je ovaj uređaj neverovatno tih, proizvodeći zvuk od samo 17db, što čini život kod kuće mirnijim i prijatnijim. Novi LG Athena Inverter V opremljen je i najnovijom Plasmaster tehnologijom, koja uz pomoć inovativnih honeycomb vazdušnih filtera velikoj meri poboljšava prečišćavanje vazduha, eliminišući razne viruse, a otklanjajući i neprijatne mirise.\nKompanija LG Electronics obezbedila je i punu trogodišnju garanciju za sve kupce klima uređaja.


Vlasti očekuju da će stopa BDP-a u ovoj godini iznosti 3,2 posto | Poslovnisvijet\nU 2018. godini referentne međunarodne institucije nagovještavaju nastavak trenda pozitivnih ekonomskih prilika, kako u svijetu tako i u neposrednom eksternom okruženju kada je riječ o Bosni i Hercegovini. Ovaj nastavak povoljnog eksternog ambijenta uz pojačan doprinos internih dinamika bi trebao rezultirati dodatnim jačanjem ekonomskog rasta u Bosni i Hercegovini.\nDirekcija za ekonomsko planiranje (DEP) BiH u analizi naslovljenoj “Perspektive 2019 – 2021. godine – proljeće 2018. godine” navela je da se prema njihovoj projekciji očekuje da bi stopa realnog rasta BDP-a u 2018. godini mogla iznositi 3,2 posto. Pretpostavlja se da bi ključni oslonac ekonomskog rasta u 2018. godini trebala predstavljati domaća potražnja.\n“Naime, povećanje ukupne ekonomske aktivnosti u zemlji uz očekivano povećanja industrijske proizvodnje i građevinskih radova praćeno povećanjem broja zaposlenih i prihoda od izvoza trebalo bi rezultirati povećanjem raspoloživog dohotka građana, a samim tim i povećanjem privatne potrošnje koja će kao i prethodnih godina predstavljati ključni oslonac ekonomskog rasta”, navodi se u analizi.\nS druge strane, kako kažu, imajući u vidu visok nivo javne potrošnje u okviru BDP-a u BiH i napore koji se ulažu kroz proces fiskalne konsolidacije u 2018. godini se ne očekuje značajniji rast javne potrošnje. Investicije bi u 2018. za razliku od prethodnih mogle imati značajniji rast, a samim tim i veći doprinos u očekivanom rastu BDP-a u 2018. godini.\n“Tokom 2018. godine očekuje se povećanje privatnih i naročito javnih investicija. Poboljšanje poslovnog ambijenta kroz reformske procese bi moglo povećati interes kako domaćih tako i stranih investitora za investiciona ulaganja u BiH. S druge strane, deblokada aranžmana s MMF-om usljed usvajanja zakona o akcizama omogućila je Bosni i Hercegovini povlačenje kreditnih sredstava međunarodnih finansijskih institucija (EBRD, EIB) koja su u prošlosti predstavljala glavni izvor finansiranja javnih investicija”, navode iz DEP-a.\nIstiču da će ova sredstava, uz najave povećanja investicija iz budžeta sa svih nivoa vlasti, nesumnjivo podstaknuti ekonomski rast u BiH. Povoljno eksterno okruženje koje bi se trebalo manifestovati kroz pojačanje izvozne potražnje u 2018. godini trebalo bi omogućiti nastavak visokog nivoa vanjskotrgovinske razmjene u BiH.\n“Tako se u 2018. godini u Bosni i Hercegovini očekuje povećanje izvoza od 7,3 posto u realnom smislu. S druge strane, jačanje ekonomske aktivnosti u zemlji uz očekivani rast izvoza rezultirat će realnim povećanjem uvoza od 4,8 posto u odnosu na prethodnu godinu. Usljed ovog trenda kretanja izvoza i uvoza u 2018. godine se očekuje stagnacija vanjskotrgovinskog bilansa, tako da će vanjskotrgovinski bilans imati neutralan doprinos na očekivani ekonomski rast u BiH u 2018. godini”, piše u analizi.\nU periodu 2019 – 2021. godina pod pretpostavkom nastavka stabilnog eksternog okruženja u ovom srednjoročnom vremeskom okviru u BiH se očekuje nastavak ekonomskog rasta po prosječnim stopama rasta od 3,6 posto na godišnjem nivou.\n“Tokom ovog perioda očekuje se da domaća tražnja kroz privatnu potrošnju i investicije bude glavni oslonac ekonomskog rasta. S druge strane, tokom posmatranog perioda očekuje se stagnacija javne potrošnje, što će rezultirati smanjenjem njenog učešća u strukturi BDP-a, odnosno njenog doprinosa u ekonomskom rastu Bosne i Hercegovine”, navode iz DEP-a.\nDEP dodaje da bi, također, reformske mjere koje su usmjerene ka poboljšanju poslovnog ambijenta u zemlji trebale rezultirati većim investicionim ulaganjima (domaćim i stranim), što bi ojačalo privatni sektor, zaposlenost i u konačnici bh. vanjskotrgovinsku robnu razmjenu sa svijetom.\nPrethodna : Nastavlja se saradnja između Arhitektonskog fakulteta u Sarajevu i SPARK-a\nSlijedeća : Agencija za rad i zapošljavanje: Za godinu dana u BiH zaposleno više od 21.000 osoba


U aprilu osam uhapšenih zbog krijumčarenja ljudi | SerbianForum\nU aprilu osam uhapšenih zbog krijumčarenja ljudi\nDržavljani ulazili uglavnom iz Makedonije\nTanjug | 18. 04. 2011. - 18:31h\nBEOGRAD - Srpska policija je u aprilu, u pet odvojenih slučaja, uhapsila osam osoba zbog sumnje da su izvršili krivična dela krijumčarenja ljudi, najčešće Palestinaca, Pakistanaca, Egipćana, Avganistanca, kao i građana Libije i Tunisa.\nStrani državljani su u Srbiju ilegalno ulazili pretežno iz Makedonije, na području rada vranjske policije, odakle su, uglavnom taksi vozilima, pokušavali da se prebace do Subotice.\nIstražni sudija Osnovnog suda u Vranju odredio je pritvor do 30 dana Bekimu R. (38) iz sela Bukarevac zbog sumnje da je taksijem prevozio četiri državljanina Pakistana, koji su ilegalno prešli državnu granicu između Makedonije i Srbije, saopštila je danas vranjska policija.\nNovosadska policija je, takođe danas, saopštila da je uhapšeno 13 državljana Avganistana zbog sumnje da su ilegalno boravili u Srbiji, prekršivši zakone o strancima i o zaštiti državne granice.\nPrilikom kontrole u međunarodnom vozu na relaciji Beograd-Beč, na stanici Sremski Karlovci, policija je utvrdila da Avganistanci ne poseduju nikakve isprave na osnovu kojih bi mogli da budu identifikovani i da su ilegalno ušli u Srbiju.\nPrema policijskim podacima, uglavnom se radi o osobama koje preko Srbije žele da se domognu država Evropske unije.\nVranjska policija je krajem protekle sedmice saopštila da je uhapsila Arsena B. (41) iz Subotice i državljanina Palestine Nasera A.S. (28), kojima je istražni sudija Osnovnog suda u Vranju odredio pritvor do 30 dana.\nPolicija sumnja da se Naser A.S. dogovorio s Arsenom B. da taksi vozilom od Preševa do Subotice preveze njega i tri državljanina Palestine i Egipta.\n"Na ovaj način oni su državnu granicu između Makedonije i Srbije prešli nedozvoljeno, a njihov dalji put je sprečila policija", navodi Policijska uprava u Vranju.\nVranjska policija je početkom sedmice privela istražnom sudiji Osnovnog suda Đorđa G. (43) i Romea G. (50) iz Novog Sada zbog istih krivičnih dela, a istražni sudija opdredio im je pritvor do 30 dana.\nSumnja se da se jedan Avganistanac, 8. aprila ove godine, dogovorio sa osumnjičenima da prevezu svojim vozilima veći broj državljana Avganistana, od Preševa do Subotice.\nOni su granicu između Makedonije i Srbije prešli na nedozvoljen način i došli na teritoriju Srbije, a njihov dalji put sprečila je policija.\nZa razliku od onih koji su organizovali krijumčarenje ljudi, strani državljani su kažnjeni po desetak dana zatvora, ali i uz izricanje zaštitne mere udaljenja sa teritorije Srbije i do 18 meseci.\nNiška policija je, takođe, otkrila četvoricu Libijaca koji su ilegalno boravili u Srbiji i privela Srećka S. (34) iz sela Radinac kod Smedereva, zbog sumnje da je izvršio krivično delo krijumčarenje ljudi.\nVozilo kojim je upravljao Srećko S. zaustavljeno je 5. aprila pre ponoći na naplatnoj rampi autoputa kod Doljevca i u njemu su bili državljani Libije bez putnih isprava i bilo kavih drugih dokumenata.\nIstražni sudija Osnovnog suda u Nišu osumnjičenom Srećku S. odredio je pritvor do 30 dana, a u policiji nisu naveli gde i kako su državljani iz Libije prešli granicu i ušli u Srbiju.\nIstražni sudija Osnovnog suda u Vranju odredio je, početkom aprila, pritvor do 30 dana Željku P. (42) iz Sremske Kamenice i Miroslavu G. (33) iz Novog Sada, zbog sumnje da su se bavili krijumčarenjem ljudi. Sumnja se da su oni 29. marta u selu Aliđerce, opština Preševo, sa jednim državljaninom Avganistana dogovorili prevoz svojim taksijem tri državljanina Avganistana, jednog državljanina Libije i jednog Tunisa, koji su na nedozvoljen način prešli državnu granicu između Makedonije i Srbije.\nTrebalo je da ih prevezu do Novog Sada, ali ih je u tome sprečila policija, saopštila je početkom aprila Policijska uprava u Vranju.


Teroristi bombardovali humanitarne koridore u sirijskom Idlibu i Alepu - 16.01.2020, Sputnik Srbija\nTeroristi bombardovali humanitarne koridore u sirijskom Idlibu i Alepu\nTerorističke grupe napale su humanitarne koridore za izlazak civila na teritorijama pod kontrolom militanata u sirijskim provincijama Idlib i Alep, saopštila... 16.01.2020, Sputnik Srbija\nsvet, vesti, sirija, šta se krčka na bliskom istoku\n© REUTERS / MAHMOUD HASSANOKamioni sa civilima napuštaju Marat el Numan na severnu sirijske provincije Idlib.\nTerorističke grupe napale su humanitarne koridore za izlazak civila na teritorijama pod kontrolom militanata u sirijskim provincijama Idlib i Alep, saopštila je sirijska državna agencija SANA, pozivajući se na zvanične vojne izvore.\n„Teroristi su napali humanitarne koridore otvorene za povlačenje civila sa teritorija koje su okupirali teroristi. Oni pokušavaju da spreče civile da izađu, da bi ih koristili kao živi štit“, saopštio je izvor.\nPrema rečima predstavnika sirijske vojske — teroristi koriste ovakvu taktiku, znajući da prisustvo civila otežava mogućnost za kontranapad na položaje militanata sa kojih pucaju na naselja.\n„U poslednje vreme teroristi na zapadu provincije Alep počeli su češće da raketama i minama gađaju gusto naseljene gradske četvrti, što je dovelo do pogibije desetina civila, uglavnom žena i dece“, rekao je izvor.\nU današnjem raketnom napadu terorista na Alep poginulo je najmanje sedam osoba, a 18 civila je ranjeno, navodi se u saopštenju gradske bolnice.\n„Okrug Sukari bio je meta raketnog napada terorista. Posebno je pogođena pijaca. Trenutno ima već sedam mrtvih, od kojih je jedno dete i četiri žene“, rekao je izvor.\nSirijska vojska od 19. decembra sprovodi vojnu operaciju na jugoistoku provincije Idlib. Generalštab oružanih snaga Sirije izjavio je 24. decembra o oslobađanju od terorista više od 40 sela tokom operacije i pozvao je civile da napuste naselja koje drže teroristi, zbog čega su otvorena tri humanitarna koridora: na području grada Hubejt, na jugu Idliba, Abu Duhura, na istoku, i Al Hadera, na jugu provincije Alep. Militanti su nekoliko puta bombardovali ove koridore. Još jedan prekid vatre stupio je na snagu u sirijskoj provinciji Idlib od ponoći 12. januara.